open-index/open-wikipedia-markdown huggingface dataset:
科學家

（）係一個稱呼，指嚮科學（尤其係自然科學）上嘅專家，用科學方法做研究嘅人。

## 個名點嚟㗎？
問得真係好。「科學家」嘅英文「scientist」一詞係由威廉·惠威爾喺1834年整出嚟嘅。呢一個詞語嘅意思係「從事科學研究嘅人」。

## 性質

正常嚟講數學都係一種科學，不過依家啲人就唔係好覺得數學家係一種科學家。咁係因為數學同科學嘅尋證方法有啲唔同：科學發現一般都係用實驗嚟引證，但係數學嘅某啲發現不少都淨係得個理論而冇再用實驗去證明。

科學家同哲學家唔同。哲學家通常都淨係利用邏輯推理嚟理解啲非現實嘅嘢。除此之外，科學家都同工程師唔同。工程師會活用已有嘅知識嚟開發唔同嘅技術同實物嚟解決實際生活嘅問題。

## 例如
*電腦科學家
*天文學家
*生物學家
*植物學家
*化學家
*樹木學家
*生態學家
*昆蟲學家
*地質學家
*爬蟲學家
*水力學家
*魚類學家
*運動醫學家
*鱗翅目昆蟲學家
*湖泊學家
*礦物學家
*鳥類學家
*物理學家
*流變學家
*地震學家
*毒素學家
*病毒學家
*動物學家
*心理學家
*精神病學家
*醫學家

## 參考

## 睇埋
*天文學家一覽 - 生物學家一覽 - 化學家一覽 - 地質學家一覽 - 工程師一覽 - 數學家一覽 - 鳥類學家一覽 - 物理學家一覽 - 發明家一覽
*諾貝爾獎 - 菲爾斯數學獎 - 傳記 - 科學 - 偽科學

## 連出去

; 睇埋（小心！你就快離開維基。請確保條link安全先好入。）

* Alison Gopnik, "Finding Our Inner Scientist" , Daedalus (journal), Winter 2004.
* Charles George Herbermann, The Catholic Encyclopedia. *[https://books.google.com/books?id=in8qAAAAMAAJ&pg=PA600&as_brr=1&ei=cUGNR5G_CpXGiwHp4dDDBQ#PPA598,M1 Science and the Church] *. The Encyclopedia press, 1913. v.13. Page 598.
* Thomas Kuhn, *The Structure of Scientific Revolutions*, 1962.
* Arthur Jack Meadows. *The Victorian Scientist: The Growth of a Profession*, 2004. .
* Science, *[https://books.google.com/books?id=QwcuAAAAMAAJ&pg=PA511&lr=&as_brr=1&ei=MFuNR7umLIXqiwGyjOWXBQ#PPA511,M1 The Relation of Pure Science to Industrial Research] *. American Association for the Advancement of Science. Page 511 onwards.

; Websites
* For best results, add a little inspiration  - The Telegraph about *What Inspired You?*, a survey of key thinkers in science, technology and medicine
* Peer Review Journal Science on amateur scientists 
* The philosophy of the inductive sciences, founded upon their history (1847) - Complete Text

; Audio-Visual
* "The Scientist" , BBC Radio 4 discussion with John Gribbin, Patricia Fara and Hugh Pennington (*In Our Time*, Oct. 24, 2002)
司馬衷

**晉惠帝司馬衷**（），字**正度**，係西晉第二個皇帝，晉武帝司馬炎個仔。喺佢統治期間發生咗八王之亂，使到西晉元氣大傷。

司馬衷係喺267年立為太子，290年登基。司馬衷本人無能，喺佢在位期間，發生咗八王之亂，大班皇室成員起兵造反，而司馬衷重好幾次俾班皇叔操控成為傀儡。又喺呢個時候一啲胡族人又一樣開始起兵搞事，係五胡亂華嘅開始。

300年，賈后廢咗太子司馬遹，之後又派人殺咗佢。趙王司馬倫乘機起事，發兵入宮廢咗賈后，之後又賜毒酒殺賈后。

307年1月，司馬衷喺宮入面死咗，有人話喺俾皇叔毒死嘅。之後由皇太弟司馬熾繼位，就係晉懷帝。

## 評價
多數人都話司馬衷係個白痴皇帝，因為《晉書》上面就咁樣記載：「及天下荒亂，百姓餓死，帝曰：『何不食肉糜？』」

但研究一般認為，司馬衷嚴格上並唔係白痴，因為所謂理據喺醫學上都唔成立。只不過，司馬衷個人的確無能力解決政事上嘅困難，造成八王之亂，而司馬衷自己亦成為傀儡。

由於佢嘅懵閉閉、豬咁蠢聞名天下，令到居於上位原本唔帶貶意嘅謚號「惠」响佢用過之後，變做昏君代名詞，所以之後好似大唐、趙宋呢類長期統治中原嘅主流大朝代，都要避免用「惠」字做皇帝謚號。

## 家庭
### 后妃
*皇后賈南風
*皇后羊獻容
*姬妾謝玖

### 仔女
*愍懷太子司馬遹，謝玖所生。

## 參考
羅拔柏迪臣

**羅拔·柏迪臣**（，）係英國男演員、模特兒、音樂人、電影製作人。佢做過《哈利波特》嘅西追·迪哥里，佢後來喺《吸血新世紀》做男主角愛德華而出名，成為咗荷里活最高收入同最賣座嘅演員之一。

## 出面網頁

類:英國男演員
類:英國模特兒
安史之亂

**安史之亂**係唐朝中期發生嘅一場亂事，由胡族人安祿山（營州雜胡）同史思明喺天寶十四年（755年）所發動。話說當時唐朝皇帝唐玄宗因為越嚟越無能，安祿山同埋朝中一班大臣不和，安祿山決定兵變。安祿山本身擁有軍權，唔使花好耐時間就攻入首都長安。

呢次事件使到唐玄宗退位做太上皇。而之後唐朝花咗七年時間打，最後要等到史思明個仔史朝義自殺，事件先至得以平息。

## 背景
安史之亂個背景係可以追溯到唐朝個地方制度。唐朝個地方制度，係容許地方掌握軍事權力，當中尤其係北方邊境。早喺唐太宗嗰陣，就多次派兵打突厥。打完之後為咗方便管治，就喺邊境設置十個兵鎮，長官係節度使。節度史權力好大，任何地方官都冇能力凌駕。於是乎一旦節度使作反，就變成咗唐朝內部個隱患。

喺唐玄宗嗰陣因為太平盛世，開始怠政，唔但只大權都落喺楊國忠手度，甚至重用啲外族人管治北方邊境，好似安祿山就係。安祿山因為同當時個宰相楊國忠不和，結果就喺河北，以聲討楊國忠做理由起兵。

## 經過
公元755年十一月，安祿山動員自己部隊同外族援兵，一共15萬人，喺河北以聲討楊國忠做理由起兵作反。

當時因為太平盛世咗好耐，老百姓唔多識啲打仗嘢，安祿山嘅叛軍由北方南下，河北啲地方長官一係投降，一係走佬，再唔係就係畀叛軍捉住同殺害。常山太守顏杲卿亦都侷住向安祿山投降。雖然安祿山兼任埋河東節度使，不過喺佢作反之後，太原依然由唐朝控制住。

755年十二月，叛軍打敗咗封常清嘅唐軍，攻陷咗洛陽。唐軍退守潼關。同月，玄宗下令處死封常清同高仙芝。常山太守顏杲卿起兵反叛番安祿山，重新效忠番唐朝，又派人去河北其他地方叫佢哋效忠番唐朝，好多地方都響應佢，河北得番6個郡仲係聽安祿山話。

756年正月，安祿山喺洛陽登基做皇帝，國號叫「大燕」，改元「聖武」。同月，叛軍攻陷常山，顏杲卿被俘，之後被殺。河北好多地方又重新畀叛軍控制番。

二月，李光弼嘅唐軍收復番常山。之後郭子儀帶兵去幫佢，佢哋喺五月響河北大破史思明嘅叛軍，叛軍陣亡4萬人，唐軍聲勢大振，河北好多地方又重新由唐朝控制番。

之後，安祿山睇見自己後方河北好多地方都重新畀唐朝控制番，潼關又攻唔入，就打算放棄洛陽返番去范陽，但係未有決定。唐玄宗以為潼關以東嘅叛軍好弱，就催促守潼關嘅哥舒翰出兵攻打叛軍，哥舒翰唔贊成，但係玄宗命令冇得唔聽。756年六月，哥舒翰帶住18萬唐軍出關，結果畀叛軍打敗，潼關失守。玄宗就好倉卒咁逃離長安入四川。行到半路唐玄宗軍隊發生咗兵變，楊國忠畀啲士兵殺咗，跟住啲士兵要玄宗殺埋楊貴妃，玄宗唯有照佢哋意思做。之後唐玄宗入咗四川，太子李亨冇跟佢入四川，走咗去第度。安祿山嘅叛軍響潼關停留咗一陣，然後先去佔領長安。

潼關失守之後，李光弼同郭子儀由河北退返去山西。

756年七月，李亨到咗靈武，喺嗰度登基做唐朝皇帝，即係唐肅宗，尊玄宗做太上皇。

756年九月，史思明嘅叛軍圍攻常山，之後攻陷咗。756年十月，平原太守顏真卿放棄平原走佬。信都太守烏承恩帶住5萬唐軍向叛軍投降。

757年正月，安祿山畀佢個仔安慶緒殺咗，之後安慶緒繼位做大燕皇帝。

757年二月，守太原嘅李光弼打敗咗蔡希德嘅叛軍，叛軍有成7萬幾人陣亡。

757年九月，唐軍同回紇等外地援軍一共15萬人，由鳳翔出發，喺長安西面打敗10萬叛軍，叛軍起碼有6萬人陣亡，之後叛軍放棄長安走人。

757年十月，叛軍攻陷睢陽，張巡被殺，許遠被送到洛陽，之後亦都被殺。唐軍好快就收復番睢陽。同月唐軍收復洛陽。

757年十二月，叛軍大將史思明歸順番唐朝。

758年六月，史思明揭發朝廷派嚟嘅烏承恩想對付佢，就殺咗烏承恩，朝廷賴係烏承恩自作主張。

758年九月，唐軍集結20萬人以上嘅兵力，進攻安慶緒，之後安慶緒向史思明求救。758年十二月，史思明攻陷唐朝嘅魏州。759年正月，史思明自稱「大聖燕王」。759年三月，史思明帶住5萬精兵同圍攻安慶緒嘅唐軍大戰，兩軍打緊嗰陣突然刮起大風，吹到天昏地暗，唐軍倉惶撤退，安慶緒嘅圍就咁解咗。之後史思明趁安慶緒嚟見佢嗰陣殺咗安慶緒，安慶緒嘅部隊同地盤都畀史思明接收咗。

759年四月，史思明自稱大燕皇帝。九月，史思明攻佔洛陽。

761年三月，史思明畀佢個仔史朝義殺咗，之後史朝義繼位做大燕皇帝。

762年，唐玄宗李隆基同唐肅宗李亨都相繼過身，唐代宗登基。唐代宗搵咗外族回紇派兵打史朝義。762年十月，唐軍同回紇兵進攻史朝義，叛軍大敗，叛軍死咗成6萬人，唐軍收復洛陽。史朝義退返去黃河以北，之後一路輸畀唐軍，加埋手下將領紛紛向唐朝投降，最終喺763年正月，史朝義畀唐朝追兵追到，走投無路之下自殺。安史之亂就咁結束。

## 影響
唐朝因為安史之亂由盛轉衰。尤其係雖然唐朝平定咗，之但係安祿山手下重有大批將領，係唐朝個威脅。唐朝無辦法消滅，就封佢哋做節度使。咁就造成咗藩鎮割據，一直到唐朝亡國。

安史之亂因為主要戰場喺北方，所以北方大受破壞，唔少北方人落到南方，經濟重心開始南移。而長安、洛陽本來係漢朝、唐朝個首都，但因為安史之亂，唔再適合做首都，最後關中一帶喺全國都開始冇晒地位。

## 參考
安祿山

**安祿山**（），營州柳城（今日遼寧朝陽）人，胡族，策動安史之亂。

安祿山本身係喺大唐邊境地區生活。因為識六種語言，又熟悉當地，所以由742年計起，安祿山先後出任咗四個州郡嘅節度使，掌握咗今日河北一帶嘅軍政大權。當時gay同契丹族不時攻過嚟，安祿山平定兩族有功，獲得唐玄宗重用。之後安祿山喺755年年尾發起「安史之亂」，仲喺756年攻佔唐朝首都長安，但係喺757年佢畀佢個仔安慶緒殺咗。

## 生平
### 崛起
736年，身為平盧討擊使、左驍衛將軍嘅安祿山因為輕敵打輸仗，畀上司奏請拉去處斬，但係臨行刑嗰陣佢上司又決定暫時唔殺佢住，將佢交畀朝廷發落，之後唐玄宗就饒佢一命。

742年，安祿山做平盧節度使。

744年，安祿山兼任埋范陽節度使。

750年，安祿山受封做東平郡王。

751年，安祿山做埋河東節度使。

### 作反之前
大約754年嗰陣，當時楊國忠已經認定安祿山會作反，楊國忠同唐玄宗講，試下召安祿山嚟，佢一定唔嚟。但係安祿山就喺754年正月上朝，搞到玄宗更加信任安祿山。太子李亨亦都認為安祿山會作反，佢都有同唐玄宗講，但玄宗唔信。

755年二月，安祿山請求以蕃人將領32人取代漢人將領，韋見素勸唐玄宗唔好批准，但係玄宗都係批准咗。755年六月，玄宗召安祿山嚟長安睇佢個仔安慶宗嘅婚禮，安祿山話有病唔嚟。七月，安祿山話將3千匹馬獻畀朝廷，而且仲派幾千人送啲馬嚟，河南尹達奚珣覺得唔對路，叫朝廷叫安祿山等到冬天先送馬，而且由朝廷派人運送，唔使出動佢啲部隊，之後玄宗亦開始對安祿山起疑。

### 作反
當時楊國忠掌權，安祿山同佢不和。結果安祿山決定喺755年十一月起兵作反。同年十二月攻佔洛陽。756年正月，安祿山自立為大燕皇帝，改元「聖武」。唐軍本嚟可以守住潼關，再等其他軍隊進攻安祿山後方，但係響玄宗催促之下，潼關啲唐軍侷住喺756年六月出關攻打叛軍，結果慘敗，畀叛軍攻破潼關。唐玄宗危急之下，慌忙逃出京城，長安因此淪陷。

### 死
757年正月，安祿山俾佢個仔安慶緒殺死。之後安慶緒繼位做大燕皇帝。

## 屋企
### 老婆
* 段皇后

### 仔女
# 安慶宗
# 晉王安慶緒
# 安慶恩
# 鄭王安慶和
# 安慶餘
# 安慶則
# 安慶光
# 安慶喜
# 安慶祐
# 安慶長

## 參考
基藍馬

**基藍馬**（**Jean-Jacques Kilama**，）係香港職業足球員，來自喀麥隆，喺印尼踢過，後來喺2008年轉會去香港嘅寶路華流浪足球隊，而家踢中國足球甲級聯賽。

## 事
2009年10月，效力愉園嘅後防球員于洋去流浪嘅球員宿舍揾基藍馬，並要求佢喺同月3號舉行嘅球賽中打假波，基藍馬唔肯兼將件事報告流浪總監李輝立，李輝立隨後滙報香港足球總會，因而揭發事件。2010年5月，廉政公署拉咗于洋等四個球員。

2015年1月，基藍馬完成放棄喀麥隆國籍嘅手續，申請香港特區護照。同年4月就攞到。

2015年12月，基藍馬轉投中國足球甲級聯賽（中甲）球隊天津權健。

## 參考

## 出面網頁

* 基藍馬，香港足球總會

類:東方球員
立法院

**立法院**（）係中華民國嘅最高立法機關，可以簡稱做立院。喺國民大會廢除咗之後，佢普遍都被認為係中華民國嘅國會。立法院嘅前身係民國初年立法機關嘅眾議院（1913年-1925年）。國民政府以恢復法統作為理由，1928年喺南京成立立法院。最初佢只不過係國民政府嘅附屬機關，1948年因為制憲國民大會通過《》而脫離行政權，成為正式嘅議會機關。而家立法院係一院制議會，總共有113個席位。1992年立法院開始全面定期改選，現任嘅第十一屆立法委員喺2024年2月1號宣誓就職，任期就去到2028年1月31號屆滿。

中華民國行憲初期，根據孫中山嘅「」理論，立法院祇有制定同修改法律、以及審查中央政府總預算等監督行政部門嘅權力，而變更領土、修改憲法、罷免正副總統等事關重大嘅權力，就由國民大會來行使。國民大會喺2005年由於修憲而畀人凍結咗之後，佢嘅所有職權都轉移晒去立法院，令到立法院成為中華民國唯一嘅最高立法機關。

立法院嘅成員叫立法委員，簡稱「立委」，通過單一選區兩票制選出。家陣嘅院長係國民黨嘅韓國瑜。

## 註
沙田車公廟

**沙田車公廟**，又叫做**大圍車公廟**，係香港沙田區一座廟，由華人廟宇委員會管。車公廟嚮17世紀已經起好，並喺19世紀重建，屬香港二級歷史建築。

沙田車公廟面積九千幾平方米，入面有座幾米高嘅車公像，佢着住盔甲，雙腳企立，手上有支兵器。車公廟唔少人嚟拜神，尤其嚮農曆年初三。每年善信約莫50萬人次。

## 設施

*對聯寫住：「車轉普天下般般醜心變好，公扶九約內事事改禍為祥」
*簽筒同埋解簽相士攤檔
*鐘樓同鼓樓
*風車
*香油筒

## 附近
*車公廟路
*翠田街
*新翠邨
*新田村

## 交通
*港鐵：
**東鐵綫、屯馬綫：大圍站
**屯馬綫：車公廟站
*巴士
**九巴：47X、80X、81C、81K、82K、86A、87B、89B、249X、281、282、287X
**城巴：79、B8
**過海隧道巴士：170、182
**龍運巴士：A41、E42
**專線小巴：68K

## 出面網頁

*華人廟宇委員會 - 沙田車公廟
*車公廟 - U Travel 香港旅遊
甘民樂

**甘民樂**（**David William Donald Cameron**，中國大陸譯做**戴維·卡梅倫**，港澳譯做**金馬倫**同**卡梅倫**，粵文維基百科譯做**甘民樂**，）係英國政治人，做過英國保守黨領袖。2010年5月，英國工黨領袖白高敦晌選舉入便帶領唔到佢個黨贏，辭咗英國首相職之後，英女王伊利沙伯二世請佢繼任英國首相，等佢做咗英國近200年嚟最後生嘅首相。2015年保守黨贏出選舉，成為下議院大多數，佢亦成功連任首相。

2013年，甘民樂決定搞公民投票，決定英國留唔留喺歐洲聯盟。2016年6月23號英國脫離歐盟公投脫歐派贏出之後第二日，本身支持英國留歐嘅甘民樂宣佈會喺同年10月辭任首相。去到7月，保守黨確定由文翠珊接任首相之後，佢喺7月13號辭職。

2016年9月12號，卡梅倫辭咗英國下議院議席。2023年11月出任辛偉誠內閣嘅。

## 歷程
* 2001年：國會議員 (英國)
* 2003年：保守黨副領袖
* 2005年：保守黨領袖
* 2010年：首相
* 2023年：外交、聯邦同發展事務大臣

## 家族
* 佢係英王威廉四世嘅後代
* 2009年2月，佢得6歲嘅大仔伊萬死咗

## 睇埋
* 英國首相一覽
* 甘民樂一次內閣
* 甘民樂二次內閣
* 辛偉誠內閣

## 攷

## 出面網頁

* 
* 
* 
* 

類:英國外交、聯邦同發展事務大臣
寶勒巷

**寶勒巷**（**Prat Avenue**）係香港一條西東單向行車馬路，嚮九龍遊客區，由尖沙咀加拿分道同堪富利士道交界東行，又由漆咸道南嘅西邊，其士大廈同鐵路大廈之間出口，條路約180米長。

寶勒巷兩邊都係約20年以上嘅商業大廈，商戶多數係經營娛樂場所同食肆咁，以夜生活出名。當地嘅鋪頭名，嚮廿年前，成日出現嚮商業電台夜晚分類廣告時段，同山林道分類小廣告同類。其中內容包括卡拉OK、各式餐廳、港式芬蘭浴，廣告重註明顧客光顧可以休息到零晨4點。

## 事件
*尖沙咀卡拉OK縱火案

## 附近
*粵海酒店
*香港賽馬會場外投注站
*國際商業信貸銀行大廈
*河內道18號
*百週年紀念花園

類:尖沙咀街道
南北朝

**南北朝**（420年—589年）係夾住東晉至到隋唐嘅一段多國分立時代，由420年劉宋立國開始，至到589年隋朝滅咗南陳為止。因為大體上都係南北對峙，所以叫南北朝。

**[[南朝]]**（420年—589年）包括宋、齊、梁、陳等四個朝代；**[[北朝]]**（439年—589年）就包含北魏、東魏、西魏、北齊同埋北周等五個朝代，而隋朝就唔計。

## 歷史
### 南朝
南朝主要係由一啲出身唔係咁好嘅寒門統治。話說喺東晉後期，一啲世家大族懶得去管理軍隊，所以成日安排啲寒門出任軍職。其中一個就係劉宋嘅君主劉裕。佢喺420年篡東晉帝位，做咗皇帝，國號「宋」。

雖然係咁，世家大族始終都好有影響力。而南朝整體上都係喺皇位爭奪之中度過，成日都互相動武。結果南朝越嚟越亂，最後到南陳嗰陣，就淨係靠條長江防守住。

### 北朝
北朝係由一班胡族人所統治嘅。大概喺439年，北方由鮮卑族拓跋氏統一咗。鮮卑族同埋一班胡族人，因為長期住喺黃河一帶，逐漸受到漢族文化影響。所以一開始就推行漢化政策，又建立均田制等等嘅稅收制度。

之但係因為唔同種族，北魏後期嘅朝政越嚟越差，最後分裂成東魏同埋西魏。後來兩個分別由北齊同北周取代。無耐北周消滅咗北齊，北方再度統一。

北朝經過咗百幾年，胡族同漢族之間開始有所融和。一啲胡人終於變得同漢族人無分別，而漢族人喺北朝亦都掌握咗軍事大權。到隋朝取代北周，發兵攻打南朝，再次一統中原。
拉姆斯菲爾德

**拉姆斯菲爾德**（**Donald Henry Rumsfeld**，）係前美國國防部長。1975年到1977年係福特總統任內嘅國防部長，2001年到2006年再做喬治布殊總統任內嘅國防部長。

2021年6月29號，佢喺新墨西哥州逝世，終年88歲。

## 攷
卡達菲

**卡達菲**（**Muammar Abu Minyar al-Gaddafi**），）係利比亞革命領導人。1969年搞政變推翻利比亞王國，成為利比亞領袖到死。

前美國總統列根鬧過卡達菲係「癲狗」，指佢係搞柏林爆炸案嘅黑手。

1998年起，卡達菲提倡「泛非主義」同埋「非洲合眾國」嘅理念。而早喺1982年至1983年，卡達菲已經做過「非洲統一組織」（家下叫非洲聯盟）主席。

政治上，卡達菲被認為係獨裁者，不過喺伊拉克戰爭之後態度明顯有變，開始同西方世界國家搞好關係，決定唔再發展核武，又肯賠償畀洛克比空難嘅遇難者家屬。2006年5月，利比亞同美國恢復邦交。

2011年初開始，利比亞有示威要卡達菲落台，卡達菲派軍鎮壓，卒之搞到內戰。內戰爆發之後，西方國家就同佢畫清界線，以北大西洋公約組織為首發動軍事行動，對卡達菲嘅勢力猛烈空襲。同年8月，反對派攻陷的黎波里，卡達菲唔知去咗邊。2011年10月，卡達菲喺鄉下蘇爾特同第四仔一齊俾敵人捉到，之後冇耐傷重死咗，有人懷疑佢係畀人「私下處決」。

卡達菲喺死後五日，同佢第四仔一齊葬喺一個秘密地方。

## 參考

## 出面網頁
香港明愛

**香港明愛**（）係天主教香港教區下面嘅慈善團體，1953年7月成立，佢係國際明愛（）154個成員組織之一。

## 睇埋
*獎券基金

## 慈善節目
每年7月指定禮拜六晚《明愛暖萬心》，81翡翠台播出。

## 出面網頁

*香港明愛官方網站
Rock

**Rock**係拉丁字母，可以指：

*石
*岩
*搖滾樂

## 地名
*樂道（Rock Road），香港尖沙嘴一街

## 姓氏
物業管理處

**物業管理處**，係物業管理公司嘅前線部門，係一個辦事處，係平日服務業主、租戶同訪客嘅物業管理人包括保安員報到同出勤嘅前哨站。物業管理處分為中央控制室同服務個處物業嘅出入口關卡點，後者又叫做座頭。而物業管理處(中央控制室)係個處物業嘅出勤指揮部，當地主管直接向物業管理公司總部負責同匯報。

嚮一間大屋苑，物業管理處甚至有個客戶服務中心，提供資詢服務俾業戶，包括會所租借、業戶投訴同收管理費咁。

## 睇埋
*保安管理員
*清潔工
*維修員
*大廈業主立案法團
*停車場
*閉路電視
*巡更
姜中平

**姜中平**（，，）係香港甘草演員、監製、策劃，五、六十年代香港粵語片嘅出名反角，亦係當時難得演反角一炮而紅嘅演員。

## 人物簡介
姜中平喺香港出世，鄉下喺廣東省深圳市南山區。喺第二次世界大戰期間當過兵，喺軍隊參與文娛工作。

1947年正式加入電影圈，出演電影上百部，多數飾演配角。七十年代減少電影演出，開始轉為幕後從事電影嘅監製、策劃工作。1984年，經診斷患上喉癌，期間仍然參加電影《傾城之戀》同《歌舞昇平》，之後就一直冇接觸幕前工作。1989年，喺香港做完聲帶手術之後移居美國芝加哥休養。期間參加《奸人本色》、《亡命天涯》、《少女心》呢啲電影，因癌細胞擴散返番香港定居。最後一次出演電影係1999年嘅香港福音電影《天使之城》。

1999年12月28號，因腎衰竭引致心臟病，喺瑪嘉烈醫院與世長辭，享年77歲。

## 作品
### 監製
* 拳門（1972年）
* 雍正命喪少林門（1977年）
* 蛇女慾潮（1978年）
* 南天震威（1978年）
* 洪熙官、方世玉、陸阿采（1978年）
* 烈日狂風野火（1979年）
* 綠色山莊（1980年）
* 少林鬥喇嘛（1983年）

### 演員

### 製片
*仙童玉女（1948年）

### 策劃
* 秦淮月下再生緣（1953年）
* 最後的一吻（1975年）
* 強中更有強中手（1975年）
* 龍形虎步千里追（1979年）
* 大地親情（1980年）
* 籠裡雞（1980年）
* 搏殺（1981年）

### 出品人
* 十八玉羅漢（1978年）
* 採陽女幫主（1981年）
* 少林鬥喇嘛（1983年）
* 野豹（1984年）
劉志

（桓讀緩；），係東漢第十一個皇帝（146年8月—168年1月在位）。

佢係漢章帝劉炟嘅曾孫，河間孝王（孝穆皇）劉開嘅孫仔，蠡吾侯（孝崇皇）劉翼個仔。

146年，漢質帝過身，大將軍梁冀擁立劉志做皇帝，就係漢桓帝。

桓帝對於梁冀長期專權好不滿。159年，桓帝同宦官合謀，派兵包圍梁冀大宅，收番梁冀嘅大將軍印綬，梁冀知道大勢已去，於是自殺。雖然冇咗外戚專權，但係跟住就係宦官嘅腐敗，引起好多人不滿，但係桓帝都仲繼續縱容啲宦官做壞事，而且佢又係一位鹹濕（大墨魚）皇帝，後宮人數多到有成五、六千人。

後世對漢桓帝嘅評價一般唔係好好，因為喺佢在位嗰陣有好多事發生，當中包括第一次「黨錮之禍」。諸葛亮寫《出師表》，提到自己同劉備談論國事嗰陣，「未嘗不嘆息痛恨於桓、靈也」。

漢桓帝喺168年去世，因為無仔，傳位畀佢堂侄漢靈帝。

## 家庭
### 后妃
*梁女瑩
*鄧猛女
*竇妙
*貴人郭氏
*貴人田聖

### 女
*劉華，封陽安長公主
*劉堅，封潁陰長公主
*劉修，封陽翟長公主
月滿軒尼詩

《**月滿軒尼詩**》（Crossing Hennessy）係一套於2009年3月開始拍攝，同年5月拍完，由岸西導演，張學友，湯唯主演嘅一部喺2010年4月1號上映嘅港產片。

呢套戲係好耐之前未拍攝電影嘅張學友同湯唯嘅復出之作，並係香港編劇岸西嘅第二部導演電影作品，劇中第啲演員仲包括李修賢、鮑起靜、張可頤、安志杰、盧冠廷同埋郭鋒。

電影主要劇情設定嚮於香港島嘅銅鑼灣及灣仔一帶嘅主要幹道軒尼詩道為主旋律。

2009年5月呢套戲亦有亮相康城影展，並首次公開海報。

2010年3月呢套戲成為香港國際電影節嘅開幕電影。

## 角色
*張學友 飾 蔣覺來 / 阿來
*湯　唯   飾 愛　蓮
*鮑起靜 飾 阿來母
*朱咪咪 飾 阿來姨媽
*李修賢 飾 青　叔
*安志杰 飾 阿　旭
*張可頤 飾 敏　如
*郭　鋒 飾 堯　叔
*喬寶寶 飾 神秘人
* 飾 愛蓮舅父
*盧冠廷 飾 阿來父
*曾國祥 飾 急症室醫生
*鄭伊健 飾 牙　醫
*邵美琪 飾 婚姻註冊官

## 出面網頁
*
美軍炸中國駐南斯拉夫大使館

**美軍炸南斯拉夫中國大使館**，又叫做**五八事件**，係指1999年5月7號夜間，北京時間5月8號上晝5點左右，美國戰機喺科索沃戰爭期間轟炸中國駐南斯拉夫聯盟共和國貝爾格萊德大使館一事。三個喺使館內嘅中國記者死亡，廿幾個外交人員受傷。美國話事件係意外，北京就話係有預謀嘅襲擊。

中國各地包括北京、上海、廣州、成都等三十幾個城市都有反美示威。喺北京學生向美國大使館掟石同玻璃樽，喺其後幾日，全國各地都有反美示威。

類:中國-美國關係
湯唯

**湯唯**（Tang Wei，）係中國女演員，中央戲劇學院導演系畢業，出名電影演出包括《色，戒》、《月滿軒尼詩》、《北京遇上西雅圖》等，2008年通過香港政府「優秀人才入境計畫」攞到香港居民身份證。

2017年同韓國男導演金泰勇結婚，生咗一個女。

## 早年
佢喺浙江杭州出世，父母係演員同畫家，佢係獨女。

## 榮譽
*2011年：韓國《第47屆百想藝術大賞》電影組別最佳女主角《晚秋》
*2008年：《福布斯》中國名人榜第18名
*2007年：《第44屆金馬獎》最佳新演員《色，戒》
*2004年：環球小姐中國北京區第五名

## 作品列表
### 電影
*2007年《色，戒》（Lust, Caution）飾演：王佳芝；導演：李安
*2010年《月滿軒尼詩》（Crossing Hennessy）飾演：愛蓮；導演：岸西
*2010年《2010版晚秋》飾演：Anna；導演：金泰勇

### 舞台劇
*2004年《切·格瓦拉》導演：楊婷，製作人：袁鴻
*2001年《如夢之夢》導演：賴聲川

### 電視劇
*2007年《女人不哭》飾演 尚麗
*2007年《紅旗渠的兒女們》飾演 寧霄雅
*2006年《生於六十年代》飾演 岳琳琳
*2005年《情牽那拉提》飾演 陳燕
*2005年《後海前街》飾演 嚴蕾
*2005年《兄弟啊兄弟》（未證實）
*2004年《警花燕子》【電視電影】 飾演 燕子
*1998年《中國女足》（未證實）

## 參考

## 拎

*影迷網站Tang Wei Web
楓之谷

**楓之谷**係一隻角色扮演、2D免費網上遊戲，由韓國Wizet開發，Nexon發行，臺灣由遊戲橘子公司代理。
三姑六婆

**三姑六婆**嘅三姑，指尼姑、道姑、卦姑。六婆，指牙婆、媒婆、師婆、虔婆、藥婆、穩婆。
CN

**CN**或**cn**或**Cn**或**cN**可以係：

* 中華人民共和國嘅ISO 3166-1 alpha-2國家代碼，但有時指中國大陸。
* .cn：中國大陸嘅網站域名
* 鎶：化學元素，符號**Cn**。
* 氰：一種由碳同氮組成嘅有毒化合物，符號**(CN)<sub>2</sub>**，結構式**N≡C—C≡N**。
* 腈：一種由碳同氮組成嘅有毒化合物，符號**CN**，結構式**R−C≡N**。
* 2-氯苯二酮：有機化學講嘅苯乙酮衍生物，歐美國家用**CN**嚟形容佢。
* 賽璐珞：有機化學講嘅合成樹脂。
* 鈣調磷酸酶：生物學講嘅一種蛋白酶。
* Cn：三角函數嘅根系表達式
* 大新華航空嘅IATA代碼
* ：印度共產黨嘅政治人。
* ：印度人民黨嘅政治人。
* 加拿大國家鐵路：簡稱同品牌名稱 CN
** CN塔：加拿大多倫多標誌性建築。
** CN中心：加拿大英屬哥倫比亞州喬治王子城嘅一間體育中心。
* 愛爾蘭County Cavan嘅車牌註冊冧巴
* 意大利Cuneo省嘅車牌註冊冧巴

## 有關
* CNN：美國嘅電視台。
選票

**選票**係選舉時候即場填嘅一份文件，選民用佢嚟表達鐘意選擇邊個候選人出選。投票權就係選民有冇呢張選票。

嚮選票上面，會順序列出所有參選人個名，選民按規矩加印章，再送入投票箱就得啦。

之後，當局會開箱點票，又或者公開唱票。嚮兵荒馬亂嘅地方，選票會有人搶，所以當局要出動軍警武裝保安。

## 睇埋
*拜票
*買票
*白票
*投票
*配票
*亮票
*投票率
*強制投票
許鞍華

**許鞍華**（英文名 **Hui On-Wah, Ann**；）係香港導演，亦係香港新浪潮電影嘅重要代表人物。

佢嘅作品涉及唔同範疇，包括：文學改編、武俠著作、半自傳體、女性議題、社會現象、政治變遷、以至驚慄電影，係目前唯一個贏得六屆香港電影金像獎最佳導演得主（1983年、1996年、2009年、2012年、2015年、2018年），以及三次獲得金馬獎最佳導演（1999年、2011年同埋2014年），亦係獲得金馬獎最佳導演次數最多其中四個（其他係李行、杜琪峰同侯孝賢），做過香港導演會會長，而2011年獲亞洲電影大獎頒終生成就獎。

## 屋企
許鞍華響遼寧省鞍山市出世，之後響澳門同香港大。

## 事業
許鞍華係香港近20年來最有影響力嘅電影導演之一。佢係香港新浪潮電影嘅重要代表人物，亦都係香港電影開創以來，最傑出女導演。

美術指導文念中喺2020年拍咗一套紀錄片《好好拍電影》，就係講述佢嘅40年導演生涯。

## 榮譽博士／院士
* 香港演藝學院榮譽院士（1997年）
* 香港大學名譽大學院士（2001年）
* 香港教育學院榮譽人文學博士（2010年）
* 香港公開大學榮譽文學博士（2010年）
* 嶺南大學榮譽人文學博士（2012年）
* 香港大學名譽社會科學博士（2014年）

## 攷

## 出面網頁

* 
* 
* 
* 
* 
* 

類:嶺南大學 (香港) 榮譽博士
類:香港教育大學榮譽博士

類:香港大學名譽大學院士
類:香港演藝學院榮譽院士
天皇 (日本)

**天皇**係日本君主嘅稱號，同埋係日本嘅元首，不過依家只係得個樣，無權力。根據古事記同日本書記，神武天皇創立咗大和國，係第一任天皇。依家嘅天皇係德仁。

天皇同埋皇室成員都係冇姓，因為佢哋話佢有「神姓」，唔需要姓。

依家天皇嘅繼承順位係秋篠宮文仁親王 → 悠仁親王 → 常陸宮正仁親王。

## 歷代天皇
* 日本天皇一覽
* 日本天皇繼承順位
天皇

**天皇**係唐字，可以指：
* 天皇 (三皇)：唐人傳說之中，三皇之一，同地皇、人皇並列。
* 天皇 (神)：唐人中至高神祇天皇大帝，即儒敎嘅昊天上帝同道敎中的玉皇上帝，居處紫微北辰。
* 天皇 (日本)：日本國君主同元首。
* 李治：唐高宗李治謚號「天皇大聖大弘孝皇帝」。
* 天皇 (年號)：朱泚年號。大唐朱泚曾立為皇帝，國號秦，唐德宗興元元年改國號漢，改元天皇。
董卓

**董卓**（；），字，隴西臨洮（今日甘肅岷縣）人，係東漢大臣。

董卓係東漢末年嘅一個大奸臣，可以廢立皇帝，結果開啟咗三國時代。

## 生平
董卓早期曾經做過將軍，平定過叛亂。因為佢私自廢漢少帝劉辯，改立漢獻帝劉協，所以人心恐慌，呢事畀中國群雄割據，百官將軍佢哋自立結盟，愛討伐董卓，董卓聽話就毒死劉辯，之後挾持住漢獻帝，喺長安城係咁放火殺人，同時討伐佢嘅聯盟力不從心，加上佢哋鬼打鬼，唔耐就分派散嗮。但係佢獨攬大權，朝中大臣同佢有啲唔啱嘅就被殺死，嗰陣王允搵咗佢部下呂布，最後殺咗董卓。

## 參考
* 《後漢書·卷七十二·董卓列傳第六十二》

## 睇埋
* 董卓討伐戰
漢堡扒

**漢堡扒**（**Hamburg steak**）係通常用嚟夾漢堡包嘅肉扒，通常都係用碎牛肉做成嘅肉餅，有時可能亦會將豬肉、雞肉 等做成漢堡扒，不過較細。

## 製作方法
#準備好洋蔥，洋蔥切成細蓉。係平底鍋中放牛油（要放幾多就放幾多），融化之後放洋蔥粒炒軟，取出待涼。
#然後拎面粉倒入碗，再加牛奶、蛋、炒好既洋蔥，免治牛肉，鹽和黑胡椒。如果唔想買免治牛肉用手拌或者用手拍肉，直到全部材料變成黏立立。
#拎肉分成四份，放係保鮮紙上包成橢圓形。
#拎油紙放到鍋上，以中火加熱同控放入牛油。待牛油融化後放入做好嘅肉。
#煎熟咗一面，再換面煎1-2分鐘。
#兩面都煎至金黃色之後，轉細火同埋加入2湯匙水，蓋鍋蓋，燜煎大概5分鐘即完成
阿士東維拉

**阿士東維拉**（**Aston Villa Football Club**）係英格蘭一間足球會，位於英格蘭中部嘅伯明翰。佢喺1874年創立，係1888年甲組聯賽（英格蘭第一個足球聯賽）同埋1992年英超聯第一屆賽事嘅球隊。佢而家打緊英超，主場係伯明翰維拉公園球場。

## 簡介
以前阿士東維拉喺甲組嗰陣，贏過七個聯賽冠軍，同埋七個足總盃。英超成立之後，維拉成日都排頭幾位，甚至排過榜首，只係佢嘅表現冇咁穩定。踏入2010年代維拉經常為護級而戰，而2015年至2016年英格蘭超級足球聯賽自第一輪贏咗之後19場未贏過，最後喺第34輪作客輸畀曼聯之後，宣佈護級失敗，歷嚟首次自英超降班。

2019年喺升班附加賽決賽以2-1擊敗打比郡，重返英超比賽。

## 獎項
* **甲組聯賽冠軍**：7次
** 1893-94年、1895-96年、1896-97年、1898-99年、1899-1900年、1909-10年、1980-81年
* **乙組聯賽冠軍**：兩次
** 1937-38年、1959-60年
* **丙組聯賽冠軍**：1次
** 1971-72年

* **[[英格蘭足總盃]]冠軍**：7次
** 1886-87年、1894-95年、1896-97年、1904-05年、1912-13年、1919-20年、1956-57年
* **[[英格蘭聯賽盃]]冠軍**：5次
** 1960-61年、1974-75年、1976-77年、1993-94年、1995-96年
* **[[英格蘭社區盾|英格蘭慈善盾]]冠軍**：1次
** 1981年
* **Football League War Cup**冠軍：1次
** 1944年（雙冠軍）

* **[[歐洲聯賽冠軍盃|歐洲冠軍球會盃]]冠軍**：1次
** 1981-82年
* **[[歐洲超級盃]]冠軍**：1次
** 1982年
* **[[圖圖盃]]冠軍**：兩次
** 2001年、2008年

## 出面網頁
*阿士東維拉官方網頁
神武天皇

**神武天皇**，原名**稚三毛野尊**，係傳說第一代日本天皇，天照大神後裔。前660年1月1號到前585年3月11號在位。

佢老豆係鸕鶿草葺不合尊。
本篤十六世

**本篤十六世**（拉丁文：Benedictus PP. XVI，），原名**拉青格**（），係羅馬天主敎教宗，喺德國拜仁出世。2005年4月19號樞機會議投票選咗佢做教宗，4月24號登基。佢之前係樞機主敎。

2013年2月本篤十六世宣佈辭職，當月月底生效，成為繼1415年額我略十二世退位之後，近六百年來第一位辭職嘅教宗。佢辭職之後叫做「榮休教宗」。3月13號，方濟各當選新教宗，接佢個位。

## 出面網頁

* Biographical notes of His Holiness Pope Benedict XVI | BENEDICT XVI
白宮

**白宮**（）係美國總統官邸同辦公室。位於華盛頓哥倫比亞特區賓夕凡尼亞西北大道1600號。

## 出面網頁

*
佩皮二世

**佩皮二世**（），埃及第六王朝法老（公元前2278年—公元前2184年在位），據記載佢在位長達94年，係世界歷史上在位時間最長嘅君主。
薄熙來

**薄熙來**（，），男，漢族，山西定襄縣人，中國共產黨前高層。中共元老薄一波個仔，做過中共商務部長、中共重慶市委書記。曾經係中共中央政治局委員，2012年因為王立軍事件落台。
霍建寧

**霍建寧**（FOK Kin Ning, Canning，）係和記黃埔董事總經理，長江集團高層之一，全球「打工皇帝」之首，亦係香港稅務局薪俸稅大戶。2006到2007年收入1.3億港元。

## 出面網頁
* 
*
薩頂頂

**薩頂頂**（；；），原名**周鵬**（；），係中國歌手，專着少數民族衫演民族色彩音樂。

## 參考

## 出面網頁
*
*
*
*
一九八四

《**一九八四**》（英文名：**Nineteen Eighty-Four**）係英國作家佐治奧威爾（George Orwell）寫嘅反烏托邦小說，1949年出版。描寫一九八四年人生活喺極權統治嘅世界入面，呢本書深刻揭露極權社會嘅恐怖。佢同《美麗新世界》、《我哋》並列做「三大反烏托邦小說」。

## 譯本
### 漢譯版本
中國、臺灣、香港三地都有出版《一九八四》漢譯本。

喺時代背景、社會政治、譯者風格等唔同嘅因素嘅影響之下，各地出版嘅漢譯本，各有差異。部份譯者用筆名，真實身份不明。

* 1950年 - 王鶴儀，華國（臺灣）（名為《一九八四年》，只譯咗原作第一部）
* 1953年 - 鈕先鍾（筆名萬仞），大中國（臺灣）
* 1957年 - 黃其禮，香港大公書局（香港）（名為《二十七年後》，1957年嘅27年後正正就係1984年）
* 1974年 - 邱素慧，桂冠（臺灣）
* 1984年 - 劉紹銘，香港《信報》連載（香港）（皇冠、東大、香港中文大學都有結集出版）
* 1985年 - 董樂山，廣州花城（中國）（1979年喺內部刊載）
* 2001年 - 林淑華，小知堂（臺灣）
* 2009年 - 張靖之、邱素慧，印刻文學（臺灣）
* 2012年 - 徐立妍，遠流（臺灣）
* 2014年 - 吳妍儀，野人（臺灣）
* 2015年 - 李宗遠，好讀（臺灣）
* 2020年 - 周盈成，世界台 Sè-kài Tâi（臺語文字加朗讀版，同步連載中）

## 電影
一九八四嘅改篇電影有兩齣。

第一齣名為《1984》，由Michael Anderson編導，1956年上映。

第二齣都係叫《一九八四》，由Michael Radford編導，John Hurt、Richard Burton同Suzanna Hamilton主演，喺1984年上映。

## 參考

## 睇埋
*1984年
第4屆香港立法會地方選區補選

**2010年香港立法會地方選區補選**（又叫**立法會五區總辭**、**五區總辭**、**五區公投**）係香港特別行政區成立後第6次進行嘅香港立法會議席補選，響2010年5月16號舉行。填番響同年1月26號因參與五區總辭而辭職嘅陳淑莊、梁家傑、黃毓民、梁國雄、陳偉業分別響香港島、九龍東、九龍西、新界東、新界西嘅5個民選議席空缺，係香港立法會（局）史上頭一次同時為多過一個遺缺議席搞補選。

## 背景
2009年底，泛民主派嘅公民黨同社民連兩個政黨聯合搞五區總辭運動，透過派立法會議員辭職搞補選，兩黨用爭取「儘快實現真普選、廢除功能組別」做唯一選舉議題，希望將補選當做「變相公投」畀市民投票2012雙普選。2010年1月26號，港島區陳淑莊、九龍東梁家傑、九龍西黃毓民、新界東梁國雄、新界西陳偉業正式向立法會秘書處遞辭職信，政府響2月5號刊登憲報宣佈議席空缺。全港五個選區各有一席出缺，所以補選一如以往用單議席單票制搞，但同以往補選唔同，今次補選全香港所有已登記選民都有得投票。最终五個辭職議員全部當選，但投票率得17.1%，未達目標。造成今次運動主要原因係香港冇法定嘅公投法。

## 進程
2009年11月22號，蘋果日報呼籲香港民主黨發憤參與。不過，民主黨冇打算參與。長毛認為民主黨噉樣唔肯辭職，會俾親中陣營同政府笑。

有唔少上次選舉意外落咗車嘅前立法會議員話，若果有補選佢哋都考慮參選。當然等成事就會表態。

2009年12月13號，民主黨大會投票8成反對，決定唔參加五區總辭，但係黨員可以用個人名義助選。

2010年1月21號，社民連同公民黨宣布辭職名單，重話喺1月26號辭職。

1月24號，五子想嚮立法會時間朗讀辭職宣言，而立法會主席曾鈺成話要審查佢哋份稿，之後重話要修改小小內容字眼先得，而長毛就唔鍾意噉，拒絕畀曾鈺成審查份稿。

辭職個日，五子打算依時宣讀辭職。點知建制派睇過份稿，決定拉隊離場。不過，個個走，而陳鑑林就唔走，留嚮會議室要求主席點「出席人數」。

1月21號，公社兩黨宣傳今次變相公投係變相起義。重指出今次補選規矩，係正邪對決。

1月23號，自由黨自己開會後，宣告唔會參加呢次起義式補選。黨主席田北俊話，呢個變相公投等於踢足球，俾人改咗遊戲規則，話手球都得，所以田北俊認為犯規遊戲，自由黨一定拒絕參與。

2月3號，民建聯主席譚耀宗都宣佈，民建聯唔會參加呢次咁嘅「正邪對決」。

2月8號，政制及內地事務局林瑞麟宣佈，呢個補選最早會嚮2010年5月舉行。同日，南華早報有個專訪，香港特首曾蔭權話，呢次補選佢可能唔去投票。

2月9號，《文匯報》社論提出三不，對付「變相起義」。

5月16號，陳淑莊、梁家傑、黃毓民、梁國雄、陳偉業喺呢場補選勝出，重返立法會。
雍正

**雍正**（滿話：ᡥᡡᠸᠠᠯᡳᠶᠠᠰᡠᠨ ᡨᠣᠪ）係大清皇帝胤禛嘅年號，相當於公元1723年到1735年，前後總共13年。


ImageSize = width:400 height:50
PlotArea = width:380 height:30 left:10 bottom:20
TimeAxis = orientation:horizontal
DateFormat = yyyy
Period = from:1644 till:1911
AlignBars = early
ScaleMajor = increment:50 start:1650
Colors =
  id:canvas value:rgb(1,1,0.85)
BackgroundColors = canvas:canvas
PlotData =
  width:15 color:black
  bar:era from:start till:end
  bar:era from:1723 till:1735 color:blue
  bar:era from:1735 till:1735 color:red

左邊幅圖顯示**雍正**喺**大清**時期個位。
玄燁

**愛新覺羅玄燁**（）係大清第四位皇帝，死後叫**聖祖仁皇帝**，史稱**清聖祖**。因在位年號康熙，又叫**康熙皇帝**。佢在位61年，係中國史上在位第二長嘅皇帝。

## 生平
玄燁係順治皇帝第三個仔，1661年8歲登基。當時順治皇帝患天花病而死，而康熙因為出過天花，有免疫力，所以先可以做太子繼承皇位。登基嗰陣朝政由鰲拜話事，連玄燁同亞嫲孝莊文皇后（昭聖慈壽太皇太后）都忌鰲拜三分。到大個啲玄燁用計處死咗鰲拜，先真正親政。

玄燁除咗要面對鰲拜之外，地方上重有三藩，即係吳三桂班人。玄燁諗住削藩，結果吳三桂帶頭起兵反抗。三藩之亂最後喺1681年平定。

後來玄燁又委任咗施琅為福建水師提督，喺1683年出兵收復臺灣；1690年至1697年擊敗咗準噶爾同埋噶爾丹，史稱「三征噶爾丹」；1685年至1689年，俄羅斯打黑龍江，玄燁派遣黑龍江將軍薩布素驅逐俄羅斯出黑龍江。

1674年，玄燁立胤礽做太子，後來因為太子懦弱無能廢咗呢個太子，引起成班阿哥爭皇位，史稱「九子奪嫡」。最終喺1722年玄燁臨終嗰陣，傳位畀皇四子胤禛（清世宗）。
弘曆

**愛新覺羅弘曆**（），係大清皇帝，清世宗胤禛第四個仔。年號乾隆，在位60年之後傳位畀嘉慶帝，自封太上皇，有傳係因為佢唔想超越佢阿爺玄燁在位61年嘅紀錄，佢唔單止係中國史上最長命嘅皇帝，亦係中國史上實際執政時間最耐嘅皇帝（在位60年，3年太上皇）。

廟號「**高宗**」，謚號「**純皇帝**」。

## 生平
1735年，清世宗胤禛過身，佢在生嗰陣用秘密立儲嘅方式指定由弘曆繼位。

弘曆在位期間，大清國力達到高峰，包括十全武功，而佢在位期間六次巡幸江南，史稱「乾隆下江南」，後期寵信大貪官和珅，令到大清盛極而衰。

1794年（乾隆五十九年），全國人口有313,281,795人。

1796年，弘曆傳位畀第15子顒琰（就係清仁宗），自己做太上皇，1799年駕崩。

## 參考
咖啡室

（，呢隻字係嚟自法文嘅借詞）係飲咖啡嘅鋪頭，有好多咖啡室都有雜誌同WiFi。

## 歷史
喺中東，自16世紀起，咖啡室（波斯話：qahveh-khaneh‎，土耳其話：kahvehane或kıraathane）係社交聚會嘅地方，大家一齊飲咖啡或者茶、聽音樂，睇書、捉西洋棋或者雙陸、同聽人讀《群王書》。喺今日嘅伊朗同土耳其，咖啡屋或者會引嚟一班睇電視嘅男人。

## 品牌
*太平洋咖啡店
*星巴克
*麥當勞咖啡

## 睇埋

*網吧
*女僕咖啡廳‎
## 攷
孫策

**孫策**（；），字，吳郡富春（而家浙江杭州富陽）人。

## 事業
孫策阿爸孫堅喺佢17歲嗰時（191年）喺荊州中黃祖埋伏而傷重死亡，之後吳家大業就由年輕嘅孫策接管。孫策為喪父一事懷恨在心，為咗據有部隊同領地繼而為父報仇，多次喺袁術答應下幫助作戰，但係袁術多次反悔，最後終於親自率領阿爸舊部去江東，脫離袁術。由於孫策豪爽正直嘅性格，容易周圍結交豪傑，所以先後同周瑜、張紘相識，同周瑜結拜為兄弟，兼且係老襟。

197年，孫策終於建立咗自己嘅武裝力量同埋根據地，東山再起，得到其他軍閥同東漢朝廷嘅認可。

198年，東漢朝廷封孫策為吳侯，拜討逆將軍。

199年，孫策率軍大敗宿敵黃祖，同阿爸報仇。

200年，孫策喺出去打獵的時候被許貢嘅門客刺殺，冇幾耐傷重死咗，終年二十六歲。孫權做皇帝之後，追諡孫策「長沙桓王」。

## 屋企
孫策係孫堅大仔，有四個細佬，由大到細分別係孫權、孫翊、孫匡、孫朗。仲有個細妹孫夫人。

孫策有愛妻大喬。

孫策有一仔兩女：
* 孫紹，先封吳侯，後改封上虞侯。
* 大女係朱紀嘅老婆。
* 細女係陸遜嘅老婆。
## 睇埋

*太史慈
小喬

**小喬**係橋公細女（喺《三國演義》裏面係橋玄個女；由於年代上嘅差異，橋玄同橋公唔係同一個人），大喬個妹，周瑜嘅老婆。

相傳小喬有國色天香，擁有閉月羞花嘅面容，貌美如花。
大喬

**大喬**係喬公個女（喺《三國演義》裏面係喬玄個女），小喬嘅家姐，孫策老婆。由孫策個仔年齡推斷，大喬應該唔係孫策元配，由大喬阿爸被尊稱為「橋公」推斷，有可能係繼室。
大正天皇

**大正天皇**（；），原名**嘉仁**，乳名**明宮**，係日本第123代天皇，1912至1926年在位。佢同時是上皇明仁阿爺、昭和天皇爸爸，媽媽係明治天皇嘅典侍柳原愛子。

喺佢在位期間，日本開始民主化，並日漸強大。但佢死後嘅一連串事件令到軍國主義抬頭，所有民主化成果都化為烏有。

## 經歷
### 出世
明治十二年（1879年）7月14號上晝8點20分，嘉仁喺東京赤坂區青山御所出世，老豆係明治天皇，媽咪係權典侍柳原愛子。嘉仁仲有2位同係由柳原愛子所生嘅家姐梅宮薰子內親王（1875-1876）及大哥建宮敬仁親王（1877-1878），但係都夭折。由於權典侍屬於後宮女官，名義上並唔屬於明治天皇正式嘅妃嬪，雖然係就係生咗個仔，但柳原愛子除咗喺女官職務上嘅提升之外，並冇獲得任何晉封同埋名號。相似嘅前例仲有明治天皇嘅生母中山慶子。

嘉仁從1879年出世之後一直到1889年之間，係由明治天皇生母中山慶子負責養育。細個嗰陣，嘉仁曾患有腦疾，雖然經過治療有所好轉，但係佢嘅精神狀態好差。

### 成為皇太子

按照繼承順位，由於皇后一條美子冇生到仔女，嘉仁喺成年之後，於1888年11月被明治天皇冊立為皇太子。

### 大婚

1893年，伏見宮貞愛親王個女被內定為未來嘅皇太子妃，但係喺1899年因為有肺病嘅疑慮被取消同嘉仁親王嘅婚約。1900年5月10號，21歲嘅嘉仁迎娶九條道孝公爵四女九條節子（即後來嘅貞明皇后）為皇太子妃；1901年禎子女王降嫁侯爵，即使冇得做皇太子妃，禎子依然同後來繼位為皇后嘅節子幾有交情。

日本天皇同皇室自大正之後就開始咗一夫一妻制度。嘉仁婚後同妻子之間感情良好，皇太子妃打破一般慣例，親自喺丈夫身邊照料，並生咗四個仔，即裕仁親王（昭和天皇）、雍仁親王、宣仁親王、崇仁親王。

喺大正天皇大婚期間，日本全國各地都種咗大量櫻花，係人民對天皇嘅祝賀。

### 即位
1912年（明治45年）7月30號，明治天皇駕崩，32歲嘅嘉仁繼位，年號大正，攞易經嘅「**大**亨以**正**，天之道也」嘅意思。

### 大正政變
大正時代開始嗰陣，軍部推行急劇增加軍備，不過嗰陣日本有嚴重嘅財政困難。經過日俄戰爭，日本將朝鮮同中國東北部劃為自己嘅勢力範圍，令到軍備需求急速膨脹。1912年12月，西園寺公望內閣因陸軍部要求擴軍兩個師團而集體辭職，由軍閥巨頭桂太郎接替。但係桂太郎上台引起抗議，東京爆發第一次護憲運動。呢場運動嘅幕後支持者係企圖從軍閥，官僚手中奪取政權嘅資本家。1913年，反對黨提出彈劾內閣案，迫使國會休會。憤怒嘅市民包圍國會，破壞警察局、派出所，形勢惡化。大正天皇出面干涉，佢希望維持政局穩定，桂太郎內閣因此落台。民主運動戰勝保守勢力，史稱「大正政變」。

### 大正民主
以第一次護憲運動為起點，要求政黨政治嘅民主運動，喺1914年終於實現咗政黨議會，呢個成果被人叫做「大正民主」。呢個時候歐洲爆發一戰，而日本經過明治維新，接受西方文化同思想，國家平穩發展，造成日本一片繁華，令到大正前期為明治維新之後前所未有嘅盛世。

但係大正民主並冇改變日本對外侵略擴張嘅政策。大軍閥山本權兵衛組閣後，提出大規模擴充海軍嘅預算案。人民掀起第二次護憲運動，山本內閣落台。歐戰完咗之後，民主氣息濃厚，開始「大正民主時期」。

### 在位後期
大正天皇自幼多病，曾經患上腦膜炎留下後遺症，40歲又患腦血栓，仲變成精神病，搞到皇太子裕仁要攝政，不過大正同大仔裕仁嘅幕僚不和，形成兩個唔同嘅派別，晚年嗰陣，大正天皇仲被記載話佢精神錯亂添。1923年發生關東大地震，死咗好多人。不過大正天皇精神差而搞到唔知情，加上在位期間有好多天災人禍，所以大正天皇畀人叫做「唔好彩嘅大正」。

### 過身
1926年（大正十五年）聖誕，大正天皇死於心臟麻痺，享年四十七歲。死後葬喺東京多摩陵，係第一位葬喺東京嘅天皇。

## 屋企

老豆：明治天皇

阿媽：柳原愛子

老婆：貞明皇后

* 大仔：皇太子裕仁親王（即昭和天皇）
* 二仔：秩父宮雍仁親王
* 三仔：高松宮宣仁親王
* 細仔：三笠宮崇仁親王

### 系譜
艾盧華雲

**Earl Warren**（），第十四位美國首席大法官。做首席大法官之前，做過加州州長同檢察長。約翰甘迺迪被人殺咗之後，做甘迺迪總統暗殺調查委員會主席。
美國最高法院

**美國最高法院**係美國聯邦最高法院，位於華盛頓哥倫比亞特區。佢負責審同憲法有關嘅案；由9位大法官組成，其中1位係首席大法官，全部由美國總統提名，參議院批准，可以做到死；裁決採用多數制，而如果有6個大法官同意一單案就可以通過，唔使全部法官投票。
胤禛

**愛新覺羅胤禛**（）係大清第五位皇帝，清聖祖康熙帝第四個仔，死後叫**世宗憲皇帝**，史稱**清世宗**。因在位年號雍正，又叫**雍正皇帝**。

胤禛响1722年透過阿哥爭皇位（九子奪嫡）登基，而佢做皇帝嗰陣時，設置軍機處加強皇權，推行攤丁入畝、火耗歸公同埋打擊貪腐嘅王公官吏等一系列政策，對康雍乾盛世嘅延續具有重大作用。
布朗裁決

**布朗裁決**（Brown v. Board of Education of Topeka, 347 U.S. 483 (1954)）係1954年5月17號由美國最高法院作出嘅一項歷史性裁決，最高法院裁定黑人學生唔可以因為種族理由而唔畀佢哋同白人學生一齊返學，呢項裁決將隔開但平等嘅種族隔離政策判為違憲。

單案由美國首席大法官 華倫寫判決書，法院8個大法官 Hugo Black、Stanley F. Reed、Felix Frankfurter、William O. Douglas、Robert H. Jackson、Harold H. Burton、Tom C. Clark、Sherman Minton一致同意判決。
卡迪亞

**卡迪亞**（，）係泰國反獨裁民主聯盟（即係紅衫軍）嘅領袖兼軍師。嚮2010年曼谷示威，佢策劃武裝反政府，所以泰國總理亞比昔威猜芝華將卡迪亞定性為恐怖分子。2010年5月13號卡迪亞俾狙擊手打中個頭，5月17號死喺醫院。

卡迪亞出過泰文書，兼上電視清談節目。

## 參考

## 出面網頁
民間策略發展委員會

**民間策略發展委員會**（，簡稱**CCCD**）係香港一個泛民主派政治組織，通訊處嚮灣仔道133號星航資訊中心。民間策發會主要成員包括陳方安生、李鵬飛、單仲偕、布簡瓊、李志喜、吳永輝、高德禮、陳文敏、郭榮鏗咁。成立目的為推動香港市民參加爭取2017年普選香港行政長官、2020年普選香港立法會，俗稱雙普選。

## 活動
2010年5月16號變相公投前，民策嚮香港各傳媒登廣告，連載批評香港功能組別不是，兼叫香港人用公民權利同選民責任，嚮2010年香港立法會地方選區補選投票，廢除功能組別。

## 異同
*香港政府嘅策發會

## 相關
*香港2020（民間策略發展委員會嘅後續組織）

## 參考

## 出面網頁
*民間策略發展委員會(CCCD) 首頁
名詞

**名詞**，舊譯**名字**，與語言學有關，係句子嘅主題、動詞嘅對象或介詞嘅對象可做嘅詞，可以用形容詞來形容渠嘅特性。

## 名詞嘅組織
### 普通名詞與專有名詞

普通名詞解一種也（例「城市」），反而專有名詞解一樣也之一（例「倫敦」），只會證明唯一樣也嘅名。

專名號嘅目的係證明名詞係人名或地名，而書名號嘅係證明係文學作品。

### 可數名詞與不可數名詞

**可數名詞**同**不可數名詞**嘅基本分別就係，可數名詞有關自己嘅特性嘅量詞（例「一**條**魚」，「條」形容魚類嘅長度同波狀身形），反而不可數名詞自己無噉樣嘅量詞，剩係可以用解數緊嘅容器或一個數量嘅量詞（例「一**杯**奶」「一**對**鞋」）。

「個」係一個通用嘅量詞同可數名詞一齊用，但時常有過份用爾個量詞，例如講「一個魚」而唔講正確「一條魚」。

## 量詞

喺數目或指示詞同名詞之間必要擺個量詞（例「一**支**筆」「爾**隻**狗」）。文言無用量詞，所以「此」、「彼」等指示詞唔使喺渠等同名詞之間擺個量詞。「個」係一個常聽通用量詞。

全部量詞亦可以用做獨立名詞，通常用於講已講過嘅主題（例「有幾部車賣，買咗兩**部**。」）。

全部計量單位都當做量詞（例「八**磅**魚」）。

### 量詞前唔講「一」時
講緊一樣也時，多會唔講個「一」字。見以下嘅例句：
:請你畀我支筆。
喺爾句之裏，讀者剩知講者叫人等畀渠一支筆，而唔知道如果係講渠支筆、求其一支筆、或係其中一支筆，因為講人所有尐也（「我嘅筆」以量詞代替「嘅」就變「我支筆」）、講求其一個也（「一支筆」唔要個「一」字就變「支筆」）、同講其中一個也（「箇一支筆」唔要指示字「箇」同埋個「一」字就亦變「支筆」），都常會唔講個「一」字，只需要量詞嘅存在就爾尐意思可表示。當然會有時令人唔明想講焉個意思。

唔止一個也就數目字唔可以唔講（例「我兩支筆」「箇四支筆」）。

## 代名詞
### 稱謂代名詞
稱謂代名詞代替讀者知嘅也。例如：
:阿明食咗阿明嘅雪糕。

上面句子講阿明講咗兩次，開頭講阿明就已知係焉個食雪糕。以稱謂代名詞就變：
:阿明食咗渠嘅雪糕。

可以換埋第一個「阿明」如果讀者已知食雪糕者係焉個。

其他稱謂代名詞包括：吾輩（自稱）、你（對稱）、渠哋（他稱）、大家（統稱）、彼此（統稱）、我自己（複稱）。

### 指示代名詞
指示代名詞代替講者所講緊嘅詞。包括：爾（近稱）、此（近稱）、箇個（遠稱）、焉個（唔定稱）、有尐（唔定稱）。

### 疑問代名詞
疑問代名詞代替所唔知嘅也，包括：何、咩、物、物也。

### 連接代名詞
連接代名詞代替所附有形容詞句嘅也，包括：嘅、尐、之、者。例如：
:阿明食咗嘅雪糕係紅色雪糕。

以連接代名詞就變：
:阿明食咗嘅雪糕係紅色**嘅**。

## 註釋同埋資料來源
* http://www.cybertranslator.idv.tw/grammar/nouns.htm
* 黎明。《中文字典》，748-749頁，文光出版社，一九八七年九月。

## 攷
色士風

**色士風**，國語叫**薩克斯風**，係有錐形忌風口個移調樂器，一種木管樂器。通常係用黃銅製造。喺1841年阿道夫·色士創造，1846年專利。
羅桂祥

**羅桂祥**（）係維他奶創辦人之一。細佬羅騰祥同羅芳祥分別創辦大家樂同大快活。

## 公職
*消費者委員會主席
*香港市政局議員
*香港立法局功能組別議員
*第六、七屆政協委員。

## 榮譽博士
* 香港大學名譽法學博士（1982年）

## 家族
*元配：鍾群英
*後娶朱淑萍（或朱淑冰）、成小澄
*三仔：羅友仁
*孫仔：羅俊義
*五仔：羅友禮，維他奶國際集團執行主席
*女：羅慕貞、羅慕玲，集團非執行董事
*何鴻燊個仔何猷龍係佢孫女婿，娶羅友仁個女羅秀茵（而且何猷龍同莊友堅係老襟）
*羅傑承，相傳佢係羅桂祥家族後人（羅開棋個仔）

## 睇埋
*香港管理專業協會羅桂祥中學
*茶具文物館羅桂祥茶藝館 

## 參考

*http://orientaldaily.on.cc/cnt/news/20090507/00176_046.html
*http://hk.news.yahoo.com/article/100504/3/hu0m.html
*2008-09年年報

類:香港大學舊生
威爾斯親王醫院

**威爾斯親王醫院**（**Prince of Wales Hospital**）係香港一間公立全科醫院，1984年啟用，由當時係英國王儲嘅查理斯三世揭幕，而家由醫院管理局管理，係新界東聯網其中一間醫院，地址係新界沙田銀城街30-32號，係香港中文大學教學醫院。

## 簡介
威爾斯親王醫院喺1984年正式成立，係一間全科醫院，為新界東居民提供醫療服務。醫院同時設有包玉剛爵士癌症中心同包黃秀英女士兒童癌症中心，提供先進嘅癌症治療設施，推行癌症研究同教育；而賽馬會創傷及急症中心亦為受創傷同情況危急嘅病人提供綜合緊急醫療服務；醫院嘅專科門診係李嘉誠專科診所。此外，威爾斯親王醫院係香港中文大學醫學院嘅教學醫院，並附設產科學校為護士進行培訓。

## 服務範圍
*24小時急症服務

### 專科服務
*麻醉科（包括深切治療）
*解剖及細胞病理科
*化學病理科
*內鏡中心
*放射診斷影像科
*耳鼻喉科
*家庭醫學
*內科及藥物治療科
*微生物科
*婦產科
*臨床腫瘤科（包括放射治療）
*創傷及矯形外科
*眼科及視覺科學
*兒科
*精神科
*外科

## 交通
*港鐵：第一城站
*九龍巴士：85X、182/X、682/B、982/X、73A、80K、82K、84M、85A、86、89X、89S
*專線小巴：804、808、808P、811、811A

## 出面網頁
* 官方網頁
* 醫院管理局：威爾斯親王醫院
天文公園

**天文公園**，香港公園之一，以天文為主題，喺新界萬宜水庫西壩，南風灣之東，元五墳之南，創興水上活動中心邊，行政上歸西貢區。園約有一千二百平方米，工程耗資二百萬港圓興建。二〇一〇年一月三十號，由香港太空館首任總館長廖慶齊擔任開幕嘉賓。公園全天候開放。西貢萬宜路有支路入。

天文公園英文名為**Astropark**。

公園分為三區，有日頭用嘅天文研習區、肉眼觀測區同望遠鏡觀測區。參觀者唔使預約，而且免費入場。

## 設施
*天文研習區，展示八件中國古代天文儀器，渾儀、星晷、月晷、仰儀、圭表、赤道式日晷、地平日晷同正方案，並設有人身日晷，供參觀者以自己影，對應地面標示得知時間。公園有涼亭，避雨之外，多雲時亦可供參觀者入內觀賞模擬人造星空。

*肉眼觀測區，有幾張斜背觀星座椅，舒適挨坐觀賞星空。

*望遠鏡觀測區，設有五部轉得嘅20×80雙筒望遠鏡，夜間觀測天體。有十條望遠鏡柱墩，自備望遠鏡與赤道儀當腳架用，並且有兩個簡易手動赤道儀供人自備相機，用以追蹤拍攝星野。

## 攷

## 出面網頁
*天文公園官方網頁
大涌橋路

**大涌橋路**（**Tai Chung Kiu Road**）係香港一條行車馬路，嚮新界沙田城門河邊，石門交匯處同港鐵車公廟站之間。

## 路經
*碧濤花園
*明星海鮮舫
*沙田第一城
*富豪花園
*麗豪酒店
*河畔花園
*沙角邨
*乙明邨
*曾大屋遊樂場
*獅子山隧道公路

## 事
2010年5月17號，大涌橋路近沙田鄉事會路沙田圍路出攞命交通意外，的士同小巴相撞，小巴撞爛個欄，跌咗落去行人隧道，1死6傷。

## 參攷
宋立功

**宋立功**（**SUNG Lap-kung**，）係學術統籌、香港邁臻研究所總監、政治社會學、中國問題專家、政論專欄作家同埋公共政策評論員、紐約哥倫比亞大學政治社會學博士研究班，社會經濟政策研究所主席。

## 政論專欄
*《信報財經月刊》、《信報》、《東方日報》、《明報》、《星島日報》咁。

## 兼職
*多個企業中國事務顧問

## 出面網頁
* 1971 年級剛社 | 香港培正同學會

類:香港大專院校先生

類:哥倫比亞大學舊生
類:香港培正中學舊生
立功
柯賓布魯

**柯賓布魯**（**Corbin Bleu**，）係美國男歌手。

## 出面網頁

* 
* 
* 

類:美國男歌手
類:美國男演員
屎窟鬼

**屎窟鬼**係個鬧人用詞，通常解鍾意出陰招嘅人，有時所指同「搞屎棍」相若。視乎情境，亦可以等於「基佬」；形容佢哋用屎窟扑嘢。「窟」又會寫成「忽」或「胐」，有人會用「精」替代「鬼」
。
## 例子
* 阿旦就話邵子風唔止係是非鬼，仲係屎忽鬼。
* 你一日屎忽鬼你成世都係屎忽鬼，你睇你着條紅底橫白裡透紅，出嚟慶功啊？着咗尿布未啊？

## 變種
*seafood ghost：「seafood」發音同「屎窟」近似，亦有人指代男同性戀者為「食seafood」。
## 參考資料
攝青鬼

**攝青鬼**即係話啲失驚無神彈出嚟嚇親人嘅人，十足十成隻攝青鬼咁。

## 典故
相傳，有因為深仇大恨，而又報唔到仇嘅人，可以瞓喺棺材裏頭，瞓喺屍底七七四十九日，唔食唔飲而修練成鬼嘅半人半鬼，叫攝青鬼
。

## 例
*哇，你隻攝青鬼，無啦啦唔知邊度嚟，俾你嚇到魂魄都唔齊。

## 攷
艾森豪威爾

**艾森豪威爾**（，），五星上將，花名叫**Ike**。1953年至1961年做美國總統。

## 出面網頁
*
理察尼克遜

**理察尼克遜**（；）係第37任美國總統（1969年至1974年）。佢亦做過第36任美國副總統（1953年至1961年），係頭一位做過晒正副總統嘅人。

1972年佢做總統期間爆發水門事件，單嘢令佢喺1974年8月9號落台，總統個位由副總統福特接手。

## 出面網頁

*
謝拉特·福特

**謝拉特·福特**（；），原名**Leslie Lynch King, Jr.**，係美國第38任美國總統（1974～1977年在任），1973～1974年間做過美國副總統。佢係美國史上唯一未經過民主選舉做總統嘅人。

1973年10月10號，副總統Spiro Agnew因為逃稅同受賄辭職之後，佢俾尼克遜提名做副總統，眾議院之後批准。

1974年8月9號，尼克遜因水門事件辭職後，佢繼任總統職務，之後赦免咗尼克遜，俾人覺得佢係包庇尼克遜，令到佢1976年美國總統選舉輸咗，但唔係輸好多。

福特喺2006年12月26號死，曾經係美國總統之中最長命。

## 出面網頁

* 

類:美國律師
安慶輪

**安慶輪**（Anking或者Anking I），或者就咁叫**安慶**，係太古洋行一輪船，1925年由Scotts' S.B. & Eng.公司造，1942年沉船。隻船排水量3472噸，主要行中國同南洋各埠航線。而佢個名，來自當時中國安徽省城安慶。

1941年，東亞爆發太平洋戰爭，隻船畀英國皇家海軍徵用，響地中海馬爾他服役，做供應艦。1942年，隻船調返遠東。1942年3月3號，喺運補給船隊之中，響聖誕島東二百哩，畀日本戰艦擊沉，當時有船員十六名生還。

## 二世
1951年，太古起另一船，叫安慶輪，代替舊船。所以有時爲咗分開兩代，1925年嗰隻係一世，1951年呢隻係二世（Anking II）。船噸位6224噸。用到1971年，賣畀卡拉其（Karachi）嘅Pan Islamic SS Co.，改名Safina-e-Abid。

## 註
宿霧

**宿霧**（；；），又叫**宿霧市**（；；）係菲律賓一城，亦係一埠，喺太平洋同南海之間 ，響菲國中南部一島之上。佢係歸宿務省，係省至大嘅城，亦係省城。

## 歷史
宿霧原本叫做朔霧。明朝地理學家張燮喺佢嘅《東西洋考》有記載宿霧人幫助佛朗機征服呂宋。

## 參考

類:菲律賓城市
香港專業教育學院

**香港專業教育學院**（，縮寫：**IVE**），香港職業訓練局機構成員，喺1999年3月由兩間科技學院同七間工業學院合併成為一間協作學院，改名做香港專業教育學院直到今日。九間分校分別係：柴灣、黃克競、李惠利、沙田、葵涌、觀塘、青衣、摩利臣山、屯門。主要為中六畢業生提供一年制基礎文憑同兩年制高級文憑課程。學術範疇包括：應用科學、工商管理、幼兒、長者及社會服務、設計、工程、酒店、服務及旅遊學、資訊科技、語文等類別。

## 歷史
香港專業教育學院前身係「**工業學院**（**Technical Institute**，簡稱 **TI**）」同「**香港科技學院**（**Technical College**，簡稱 **TC**）」，由原來嘅七間工業學院（李惠利、黃克競、葵涌、沙田、屯門、觀塘同摩理臣山）同埋兩間科技學院（柴灣、青衣）喺1999年合併而成。九間分校曾經以校組（Nexus）制度管理，分成三個校組：柴灣校組（包括柴灣、黃克競同李惠利分校）、青衣校組（包括青衣、摩理臣山同屯門分校）同沙田校組（包括沙田、葵涌同觀塘分校），呢個制度沿用至2008/09學年取消，由2009/10年度開始，由學科主導管理制度（Discipline Matrix Management System）取代至今。

## 開辦科目
香港專業教育學院所提供嘅課程覆蓋9個學科，包括（以課程編號分類排列）：
*1 - 應用科學
*2 - 工商管理
*3 - 幼兒教育及社會服務
*4 - 資訊科技
*5 - 建造工程
*6 - 設計、印務、紡織及製衣
*7 - 電機及電子工程
*8 - 酒店、服務及旅遊學
*9 - 機械、製造及工業工程
*0 - 基礎文憑

所有課程由學院屬下9間分校開辦。

## 分校
香港專業教育學院嘅九間分校如下：
#柴灣分校，前身係香港科技學院（柴灣）
#摩理臣山分校，前身係摩理臣山工業學院
#觀塘分校，前身係觀塘工業學院
#李惠利分校（九龍塘），前身係李惠利工業學院
#黃克競分校（長沙灣），前身係黃克競工業學院
#葵涌分校，前身係葵涌工業學院
#青衣分校，前身係香港科技學院（青衣）
#沙田分校，前身係沙田工業學院
#屯門分校，前身係屯門工業學院


File:IVE (HW).jpg|黃克競分校（長沙灣）
File:Hong Kong Institute of Vocational Education (Lee Wai Lee).jpg|李惠利分校（調景嶺）
File:Hong_Kong_Institute_of_Vocational_Education.jpg|青衣分校
File:HK_IVE_MorrisonHill.JPG|摩理臣山分校
File:HKIVE_TM.jpg|屯門分校
File:IVE Shatin School.jpg|沙田分校
File:HK_IVE_KwaiChung.JPG|葵涌分校
File:IVE KT.JPG|觀塘分校


## 著名舊生

*容祖兒：香港歌手及演員
*Inti：香港商業電台前唱片騎師
*MC仁：香港跨媒體創作人
*鄧麗欣：香港女歌手、演員
*關婉珊：模特兒、演員
*劉欣宜：香港模特兒
*邱念恩：As One成員
*吳慧琪：香港模特兒、KOL

## 參考
* http://www.hkictawards.hk

## 睇埋
*香港教育
*香港大學一覽
*香港知專設計學院
*工商資訊學院
*中華廚藝學院

## 出面網頁

*職業訓練局官方網頁
*香港專業教育學院官方網頁
*香港專業教育學院資訊科技學科官方網頁
*IVE論壇
Nowy Dwór Królewski

**Nowy Dwór Królewski**（廣東話：**顧魯夫**）係一條喺波蘭東南嘅村莊，喺庫魯夫卡河（Kurówka）嘅普拉維（Puławy）同盧布林（Lublin）之間。顧魯夫市係盧布林行政區嘅首都，住咗大約2782人。以毛皮同皮革製品工廠為主要經濟發展。

喺16世紀嗰陣顧魯夫曾經係一個加爾文主義嘅中心地帶，有好多波蘭弟兄會教徒喺嗰度住。但到咗1660年，好多居民改咗信阿里烏派。嗰陣開始顧魯夫市由就列入咗成個波蘭區域歷史入面。1795年開胎，同波蘭分裂之後，顧魯夫市就俾奧地利帝國吞併咗。
依路

**依路**（英文Iloilo；菲律賓話：Iloilo；Hiligaynon話：Iloilo）或**衣路**，又叫**依路市**（英文Iloilo City；菲律賓話：Lungsod ng Iloilo；Hiligaynon話：Ciudad sang Iloilo），係菲律賓一城，又係一埠。佢喺地處一島上面，喺太平洋同南海之間，歸依路省，係該省大城，係亦省城。
福特

**福特**可以係解：

*福特 (總統)，第38任美國總統
*福特汽車，美國一間汽車製造廠
*亨利福特，福特汽車創辦人
美國參議院

**美國參議院**（United States Senate）係美國國會兩院之一，另一個係眾議院。參議院限定有100位參議員，每個州有兩位。任期六年，每三年改選一次。參議院嘅權力係批准總統嘅人事任命案，總統同另外啲國家簽嘅條約亦要參議院批准。

美國副總統係參議院當然議長，但係平時無投票權，只有平手嗰陣先准投票。
Amoy

**Amoy**係拉丁字母，可以指：

*廈門，中國一埠
*淘大，香港品牌
*廈門話，廈門人講嘅話
青島

**青島**（；青島話：/t͡ɕʰiŋ˧˩ tɒ˥/；普通話拼音：Qingdao；舊英文名：**Tsingtao**）係中國一城，亦係一埠。佢喺山東省之下副省級市，叫**青島市**。
廈門

**廈門**（；閩南話白話字：Ē-mn̂g；郵政式拼音：**Amoy**；普通話拼音：Xiàmén），亦寫做**厦門**，係中國一城，亦係一埠，家下係福建省嘅副省級市，叫**廈門市**。廈門對住臺灣海峽，通出東海或者南海。廈門有廈門大學。
爹濱

**爹濱**（英文Durban；祖魯話eThekwini），又叫**打畔**，北話叫**德班**，係南非一城市，亦係一埠。爹濱地處南非東岸，係全國第三大城，亦係非洲大埠。個城天氣暖，係亞熱帶氣候，有好多海灘，唔少人去呢度旅行。

2007年統計，個城人口三百五十萬，而有地2292平方千米，地大過南非其他城，所以密度低啲，每平方千米計，有1513人。

英文名Durban，由D'Urban變成，名來自Sir Benjamin d'Urban。
瓊山苑

**瓊山苑**係香港房屋委員會嘅居者有其屋屋苑，喺香港九龍牛池灣，近富山邨。屋苑總共有五棟樓，喺1982年起好，係鑽石山最早起好嘅居屋屋苑。

## 屋苑

## 參考
Hardpack

**Hardpack**係香港一隊地下樂隊，主要係玩啲 Punk Rock 嘅音樂。

佢哋喺2001年組成，其後都換過幾次成員。到 2010 年，佢哋有5個成員。到2011年，KK退出hardpack，加入咗Adam同基仔。

2013年5月10號喺九展music zone搞告別騷再發佈新碟。最後成員有Kevin、Joseph、Adam同基仔，四人都因工作而暫別夾hardpack。

## 而家嘅成員
*Joseph Leung 梁健恒 － 主音，結他佬
*Adam Diaz 戴乾亨 － 結他佬 － 以前係 Fuse 同 Dear Jane 嘅結他佬
*Kevin Boy 李健宏 － 鼓佬 － 以前係 KingLyChee 同LMF嘅鼓佬
*Siu Kei Chan 陳兆基 － Bass佬 － 以前係香港高潮樂隊嘅 Bass 佬

## 夾過Hardpack嘅成員
*Nelson
*KK
*Hang
*Ming @ WILDCHILD
*Phat Chan 阿肥 @ 24味/LMF
*Glenn Bogador @ Shepherds The Weak

## 出過嘅大碟
**Hardpack Greatest Hits**
#自討沒趣
#Wake Up
#24
#每天你要多一些
#唔係好覺
#理你仆街
**《合＋歡》** *（x[[吳雨霏]]嘅一個project）*
#謝絕接近
#耳王十四一心
#鬆踭的藝術
#絕配
Hardpack Never Be The Same
#Can you hear me
#鬥地主
#唉
#Nowhere Else To Hide
#加價熱潮吹遍香港
#小喇叭

## 出面網頁
*http://www.facebook.com/HardpackRock
*http://www.facebook.com/hardpack
*http://www.alivenotdead.com/hardpack
*http://www.myspace.com/hardpack
*  Bitetone.com
森巴舞

**森巴舞**（英文，巴西文**Samba**）係巴西舞一種，伴舞嘅樂，係**森巴樂**。每年巴西狂歡節巡遊，一定跳森巴。

## 連環圖

File:HK TST night 柏麗購物大道 Park Lane Shopper's Boulevard 巴西 Brasil 森巴舞娘 Samba female dancers Nov-2010 01.JPG
File:HK TST night 柏麗購物大道 Park Lane Shopper's Boulevard 巴西 Brasil 森巴舞娘 Samba female dancers Nov-2010 02.JPG
File:HK TST night 柏麗購物大道 Park Lane Shopper's Boulevard 巴西 Brasil 森巴舞娘 Samba female dancers Nov-2010 03.JPG
瓊麗苑

**瓊麗苑**係香港房屋委員會嘅居者有其屋屋苑，喺香港九龍牛池灣，近瓊山苑同嘉峰臺。屋苑總共有兩棟樓，喺1989年起好。

## 屋苑

## 參考
打剌告卑

**打剌告卑**（英文Maputo Bay；葡文Baía de Maputo；舊時英文Delagoa Bay；葡文Baía da Lagoa）係莫三鼻給一城，亦係一埠。佢對印度洋，有個又長又窄嘅灣，長九十千米，闊卅二千米，介乎南緯廿五度四十分，到廿六度二十分之間。

打剌告卑葡文Baía da Lagoa，係塘之灣咁解。
海口 (海南)

**海口**（）係中華人民共和國一城市同一埠，家下係海南嘅省城，行政上係市，叫**海口市**。地處海南島北岸偏東，隔瓊州海峽，對住雷州半島。

## 出面網頁

* 海口市政府门户网站
房

**房**，有時叫**房間**，包括廳，係一個建築物入面嘅間隔空間，由牆、間板、屏風咁劃出佢個範圍，又用門、窗、天、閘、出口、通道、走廊、樓梯、橋咁，同其它空間同外面世界往來。

房嘅類型跟住住宅、寫字樓、學校、教堂功能分類，叫做客廳、飯廳、廚房、睡房、書房、閣樓、健身室、康樂室、工人房、衣帽間、會議室、沖涼房、廁所、自修室、禮堂、課室、校長室、經理室咁。

## 睇埋
* 建築學
* 室內設計
* 建築
* 建築設計
* 建築學
* 人體工程學
* 美學
莫天賜

**莫天賜**（）係香港飲食作家，廣東新會人，香港元朗錦田出世。

莫天賜細個住錦田，中學讀男拔，自學易經、道家、方術，中醫、卜、星、相書咁。所以啲人叫莫天賜係中國通、國學學者，屋企家傳藏書，唔少養生、健康、湯飲、食譜。

## 屋企人
佢阿爸係香港戰前名人莫理士（Alfred Morris，英皇書院創辦人兼前校長，兼創辦聖約翰婦孺醫院），阿媽係羅惠德，而香港歌手莫文蔚係佢個女。

莫天賜個太太係莫何敏儀，係香港第一代電視人，而家做兒童癌病基金會副會長。莫天賜有個仔，莫理斯（Trevor Morris）即係莫文蔚阿哥，係英國劍橋大學法律博士。

## 著作
*《給莫文蔚的健美湯飲》
*《給莫文蔚的健美食譜》

## 參考
導數

**導數**（，香港口語叫 **D**）係微積分裡面好重要嘅基礎概念，可以理解成一個函數喺某一個位嘅瞬間變化。

佢嘅定義係：
:f'(x)=\lim_{h\to 0}{f(x+h)-f(x)\over h}
參考極限。

例如 f(x)=x^2，求佢嘅導函數f'(x)。
:f'(x)=\lim_{h\to 0}{(x+h)^2-x^2\over h}，展開變咗 \lim_{h\to 0}{(x^2+2hx+h^2)-x^2\over h}，消除咗個 x^2 淨低 \lim_{h\to 0}{2hx + h^2\over h}，約埋個 h 變成 \lim_{h\to 0}\{2x + h\}，由於 h 趨向 0 所以求到 f'(x)=2x。
導數可以搵出條線嘅**瞬間變率**（instantaneous rate of change）。

## 基本嘅求導公式
:{d \over dx}\ c=0 ，c 係常數。
:{d \over dx}\ ax=a ，a 係常數。
:{d \over dx}\ ax^n=anx^{n-1} ，a,n 係常數。
:{d \over dx}\ \sin(x)=\cos(x)
:{d \over dx}\ \cos(x)=-\sin(x)
:{d \over dx}\ \tan(x)=\sec^2(x)
:{d \over dx}\ \sec(x)=\sec(x)\tan(x)
:{d \over dx}\ \csc(x)=-\csc(x)\cot(x)
:{d \over dx}\ \cot(x)=-\csc^2(x)。睇下三角函數。
:{d \over dx}\ e^x=e^x。睇下自然指數。
:{d \over dx}\ a^x=a^x\ln(a)
:{d \over dx}\ \ln(x)={1 \over x}
:{d \over dx}\ \log_a(x)={1\over x\ln(a)}
:{d \over dx}\ \sin^{-1}(x)=\frac{1}{\sqrt{1-x^2}}
:{d \over dx}\ \cos^{-1}(x)=-\frac{1}{\sqrt{1-x^2}}
:{d \over dx}\ \tan^{-1}(x)=\frac{1}{1+x^2}
:{d \over dx}\ \operatorname{erf}(x)=\frac{2}{\sqrt{\pi}}e^{-x^2}

## 運算法則
*加法：[\ f(x)+g(x)\ ]'=f'(x)+g'(x)

*乘法：[\ f(x)\ g(x)\ ]'=f'(x)\ g(x)+f(x)\ g'(x)
:證明：設 y = fg
:\ln(y) = \ln(fg)
:\ln(y) = \ln(f)+\ln(g) (對數律)
: [\ln(y)]' =[ \ln(f)+\ln(g) ]'
:{y'\over y} ={f'\over f}+{g'\over g}
:{y'\over y} ={-1} + C_2 
: \int x^{-1} dx = \frac{x^{0}}{0} + C_1 ，出現0分母，所以唔會變成0之方，正確係
: \int x^{-1} dx = ln(x) + C_0 
即冪函數似乎同自然對數函數ln(x)有密切關係。
其實原因好簡單，ln(x)嘅極限式就有一部分係由冪函數組成:
: ln(x) = \lim_{n->0}\frac{x^{n}-1}{n} 可以當成 \frac{x^{0}-1}{0}=\frac{x^{0}}{0}-\frac{1}{0} 同上面嘅積分式一樣。
可以用極限式求導：
: \frac{d}{dx} ln(x)

: = \frac{d}{dx} \lim_{n\to 0} \frac{x^{n}-1}{n}

: = \lim_{n\to 0} \frac{d}{dx} \frac{x^{n}-1}{n}

: = \lim_{n\to 0} \frac{nx^{n-1}}{n}

: = \lim_{n\to 0} x^{n-1}

: = x^{-1}

結果一致。
嘉峰臺

**嘉峰臺**係香港房屋委員會嘅私人機構參建居屋屋苑，由香港房屋委員會同新世界發展聯合發展，喺香港九龍牛池灣，近瓊麗苑。屋苑總共有五棟樓，喺2003年起好。2004年，香港特區政府用14億港紙向新世界發展回購屋苑所有單位。不過，因為政府一度宣佈停起居屋而停賣，直至2007年分兩期先至賣。

## 屋苑

## 參考
新麗花園

**新麗花園**係香港房屋委員會嘅私人機構參建居屋屋苑，由香港房屋委員會同新鴻基地產聯合發展，喺香港九龍牛池灣，近瓊軒苑同宏景花園。屋苑總共有三座樓宇，喺1985年起好。

## 屋苑

## 參考
電腦室

**電腦室**係一間專放電腦嘅房。佢可能係：
*電腦數據控制室，例如物業管理處中央控制室
*電腦學習室，例如學校同社區中心畀學生同會員學電腦軟件同做IT功課嘅班房
*私人會所，電腦室係畀會員打機同上網嘅康樂室
皇家莎士比亞劇團

**皇家莎士比亞劇團**（，減筆**RSC**）係英國一戲班，係英國兩家公費戲班之一，有英皇御准。故名思意，佢主要演莎士比亞嘅戲，但亦都有演其他戲目。

佢有自己嘅戲院，叫皇家莎士比亞戲院（Royal Shakespeare Theatre）。
Rsc

**rsc**係拉丁字母，可以指：

## 英文減筆
*皇家莎士比亞劇團（Royal Shakespeare Company）
草泥馬

**草泥馬**係句普通話粗口「肏你媽」、「操你媽」、「去你媽」嘅諧音，《紐約時報》認為係中國大陸網民反政府所為。「草泥馬」係中國網民創作「十大神獸」之一，用羊駝做模，「草泥馬」最早出現嚮2009年發表嘅百度百科。

## 出面網頁
*草泥馬圍觀團
*草泥馬漂流記

類:虛構角色
類:馬
斯里蘭卡

**斯里蘭卡**（：Si1 Lei5 Laan4 Kaa1 ；；），全名**斯里蘭卡民主社會主義共和國**（），舊時叫**錫蘭**或者**西囒**（英文Ceylon；1972年之前），喺亞洲印度次大陸東南面外海一島國，畀印度洋包圍，首都哥林堡。

## 行政區
斯里蘭卡劃分為9個省同25個行政區：

## 地理
斯里蘭卡島似梨形，成個島喺印度洋之中，東北面係孟加拉灣；中部、南部係高原，多山地，北部同沿海多平原。

斯里蘭卡北部屬熱帶草原氣候，南部屬熱帶雨林氣候，全年炎熱；西部全年平均雨量大約2000－3000毫米，東北部比較乾燥，全年平均雨量大約1000毫米。

## 經濟
斯里蘭卡經濟以出口寶石同農作物為主，主要農產出口包括稻米、橡膠、椰子、咖啡等熱帶地區代表性產物。另外，斯里蘭卡係世界三大產茶國之一，其中錫蘭紅茶係代表作。但係自從2004年印度洋大地震引起嘅大海嘯以嚟，海岸線被嚴重破壞，觀光業亦因此受到一定程度嘅影響。

## 社會
喺2013年斯里蘭卡有佛教僧侶發起抵制由回教徒持有嘅企業，另外斯里蘭卡經中國一帶一路項目，向中國貸款亦引起咗唔少爭議。

## 註

## 出面網頁

* 
* 
* 
* 
* 
* 
* 
* 
*Kandy Sri Lanka
美的

**美的集團**（）係中國廣東佛山嘅家庭電器品牌企業，1968年5月2號由創辦人何享健（「美好時光」馬主何劍鋒嘅老豆）一手搞起，總部喺順德北滘嘅美的工業城入面。股票嚮上海證券交易所同深圳證券交易所上市，2007年喺福布斯中國富豪榜第34位。

## 史

## 產品
* 空調 
* 冰箱 
* 冷櫃 
* 洗衣機 
* 電飯煲 
* 電磁爐 
* 燉盅 
* 火鍋 
* 風扇 
* 微波爐 
* 飲水機 
* 電暖爐 
* 空氣清新機 
* 吸塵器 
* 烤箱 
* 吸油煙機 
* 洗碗機 
* 熱水器 
* 消毒櫃 
* 電機 
* 客車
 
## 出面網頁
*美的集團
*美的電器(香港)
*美的空调

類:中國家用電器廠商
周永康 (美國)

**周永康**（，）係美國夏威夷州前眾議員。美國共和黨成員，做緊律師。佢係美國第3位華裔聯邦眾議員。

周永康做過州眾議員、檀香山市議員。2010年5月22號，以39.4%選票補選得咗，取代競選州長而辭職嘅眾議員。

## 屋企
佢喺洛杉磯出世、夏威夷長大，老豆係華裔美國人，老母係泰裔美國人。

周永康老婆係日裔美國人Stacey Kawasaki Djou。

## 參考
* U.S. Rep. District 1 Special Vacancy Election - State of Hawaii - Statewide 2010年5月22號，2010年5月22號睇。
北海市

**北海**（；；英文舊稱）係中國一城，亦係一埠。家下係廣西壯族自治區嘅地級市，叫北海市。佢係由廣東撥過廣西。北海地處北部灣北面，喺湛江同防城中間。

## 史
北海大清時歸廣東廉州府合浦縣。康熙元年，即1662 年，設北海鎮。係稅關，叫北海市稅關，係商埠，光緒二年英《煙臺會議條約》訂開。民國時，1926年設「北海市行政籌備處」。1929年置**北海鎮**。共和國時，1950年設**北海市**。1952年撥入廣西，1955年撥返廣東，1965年再撥入廣西。1984年對外開放。

## 註
情陷特區

《**情陷特區**》係香港無綫電視1991年拍嘅劇集，全劇共20集，監製余明生，主要演員有陳秀雯、曾偉權、呂方、關寶慧、黎耀祥、劉美娟、邵仲衡、翁杏蘭、張翼等。主題曲同埋插曲都係呂方主唱。

## 故事講啲乜
張大光同張耀祖兩仔爺，喺香港經營嘅山寨廠出現困難，就決定返鄉下設廠，點知俾人呃，好彩得到大陸女工李彤相助先至能走返香港。後來耀祖再揾到機會到深圳特區設廠，並叫李彤幫手管理工廠，自此二人感情一日千里，最後更衝破中港障礙結成夫婦。點知婚後，耀祖喺香港邂逅姚昭然，二人互相吸引，耀祖喺李彤同昭然之間，難以取捨…

另一方面耀祖嘅好友兼姐夫陳榮昌得到上司賞識到深圳嘅工廠做經理，就同秘書有染，佢太太張美華得知後因而大受刺激，竟然諗到要毒殺全家…

## 演員表
*曾偉權 飾 張耀祖
*邵仲衡 飾 丁志威
*呂　方 飾 陳榮昌
*關寶慧 飾 張美華
*陳秀雯 飾 李　彤
*劉美娟 飾 徐　璐
*黎耀祥 飾 江堃來
*翁杏蘭 飾 姚昭然
*譚一清 飾 老　徐
*廖麗麗 飾 徐　太
*梅　蘭 飾 銀
*白　蘭 飾 好
*黎秀英 飾 順
*陳鳳冰 飾 小　販
*張　翼 飾 張大光
*南　紅 飾 光　嫂
*許堅信 飾 阿　雄
*梁國鑅 飾 陳　伯
*蘇恩磁 飾 娟
*石　云 飾 酒樓經理
*黃重新 飾 茶客甲
*何子滿 飾 茶客乙
*夏玉麟 飾 茶客丙
*曾慧雲 飾 玲
*羅雪玲 飾 肥　妹
*黃瑋琳 飾 男工甲
*王偉樑 飾 男工乙
*方　如 飾 芳　姑
*凌　漢 飾 蕭　生
*陳子豪 飾 昌童年
*羅　鴻 飾 士多老板
*翁志生 飾 威童年
*梁俊傑 飾 祖童年
*陳亦雯 飾 華童年
*方　傑 飾 葉千山
*戴少民 飾 新聞報導員
*黃文標 飾 新聞報導員
*洪浩雲 飾 阿　安
*計祥龍 飾 路人甲
*郭萍樺 飾 路人乙
*羅國維 飾 老　周
*溫雙燕 飾 女村長
*陳中堅 飾 王書記
*徐廣林 飾 趙廠長
*李桂英 飾 阿　珠/女工甲
*亦　羚 飾 阿　玉/女工乙
*千　秋 飾 阿　花/女工丙
*黃宗賜 飾 職員甲
*張百賢 飾 職員乙
*黃鳳琼 飾 May
*孫季卿 飾 彤　父
*馮瑞珍 飾 彤　母
*郭卓樺 飾 男工甲
*周俊業 飾 來童年
*周寧欣 飾 璐童年
*趙冬兒 飾 彤童年
*洪浩雲 飾 巫日安
*容嘉勵 飾 貞
*張俊平 飾 賊　甲
*鄭　志 飾 賊　乙
*羅眾何 飾 收數甲
*何　添 飾 蛇　頭
*何璧堅 飾 老　程
*麥皓為 飾 老　曾
*陳耀文 飾 醫　生
*焦　雄 飾 工　頭
*梁　志 飾 彭主任
*于　楓 飾 劉主任 
*徐寶麟 飾 小　方
*胡芳齡 飾 鄰居甲
*區　嶽 飾 鄰居乙
*袁一飛 飾 鄰居丙
*林上勇 飾 工　人
*屈偉森 飾 工　人
*黃成想 飾 伍老板
*陳燕航 飾 女　工/護　士
*陳詩屏 飾 女　工
*顏菁葦 飾 女　工
*王惠芬 飾 女　工
*孟　伶 飾 女　工
*廖見玲 飾 美　玉
*譚淑梅 飾 Mary
*博　君 飾 司機甲/阿　德
*何昭傑 飾 司機乙
*鄧汝超 飾 司機丙/阿　超
*關子標 飾 老　關/廠　長
*鄒　靜 飾 何妙芬
*劉鳳娟 飾 女　工/職員乙
*鄭　莊 飾 女工甲
*張　韻 飾 女工乙
*郭敏芳 飾 女工丙
*黃天鐸 飾 老　板
*李衛民 飾 雄
*招偉華 飾 華
*陳惠瑜 飾 威鄰居
*虞天偉 飾 朱
*曾健明 飾 商人余
*陳勉良 飾 管　房
*吳海峰 飾 陳日佳
*黃思恩 飾 小　黃
*蕭山仁 飾 幹部甲
*呂劍光 飾 幹部乙
*林道權 飾 導　師
*王立威 飾 大陸公安
*羅本能 飾 校　長
*胡耀宗 飾 鄰　童
*薛　峻 飾 老　男
*鄭維嘉 飾 職員甲
*王美儀 飾 職員丙
*胡芳齡 飾 阿　婆
*何文進 飾 鄰居甲
*陳月茹 飾 鄰居乙
*吳慶霖 飾 司　機
*黃潔冰 飾 妓　女
*曹德星 飾 男　子
*黃志祥 飾 嫖　客
*余明生 飾 老徐同事
*黃柏然 飾 小　璐
*容守怡 飾 六　嬸
*林華勳 飾 昌拍擋
*袁盛傑 飾 醫　生
*侯鎮宇 飾 張安定
哥林堡

**哥林堡**（，；讀音：，），官話譯**科倫坡**、**可倫坡**，係斯里蘭卡一城市，亦係一埠。佢係斯里蘭卡首都，亦係全國最大城。哥林堡地處印度洋，係印度洋航運嘅中途站。

## 氣候
哥林堡屬熱帶季風氣候，全年偏熱，最熱係2月到4月。

## 參考
錫蘭 (搞清楚)

**錫蘭**多數指斯里蘭卡呢個南亞國家，亦可以係指
* 錫蘭島，即係斯里蘭卡島：斯里蘭卡最主要嘅島
* 葡屬錫蘭（1597年–1658年）：葡萄牙殖民地
* 荷屬錫蘭（1640年–1796年）：荷蘭殖民地
* 英屬錫蘭（1796年–1948年）：英國殖民地
* 錫蘭自治領（1948年–1972年）：英聯邦自治領
* 「錫蘭」：香港翠華餐廳集團旗下茶餐廳品牌
* 錫蘭·勒孔特：中國比利時混血網絡紅人
打金麻

**打金麻**（Tacoma，讀/təˈkoʊmə/，美國字典：/tə·kō′·mə/），北話譯**塔科馬**，係美國一城，又係一埠，歸華盛頓州。個城地處大平洋東岸，即係北美洲西岸，喺些路西南五十一千米，省城奧林比亞五十千米。二千年統計，人口19萬3556，統計部門估計2008年有19萬7181。打金麻係省中第三大城。打金麻埠，係美國太平洋海岸一帶，國際貿易集散地。而1800年代，美國北太平洋鐵路，就揀咗呢個城做終站，因爲咁，有命運之城（City of Destiny）之稱。

打金麻喺二十世紀中期衰落，皆因人口分散，散落周圍。近年市區得以復蘇，有唔少新建設，有唔少投資，例如大學同輕鐵等。

打金麻舊時工人雲集，所以一向畀人印象粗鄙。
Portland

**Portland**係拉丁字母，可以指：

## 地名
*砵崙，美國西北一埠。

## 街
*砵蘭街（Portland Street），香港一街
砵崙

**砵崙**（），北話譯**波特蘭**，係美國俄勒岡州一城，亦係一埠。砵崙地處太平洋東岸，北美洲西岸，即美國西北。佢喺兩河交匯地。2009年7月計，估計人口有582,130人。砵崙出名世界各大城中，同自然環境好夾。

分類:美國城市
無錫

**無錫**（，英文：Wusih、Wuxi、Wuhsi，無錫話發音：[vu siɪʔ]）係中國一城以及一埠，簡稱**錫**，古稱**梁溪**、**金匱**。佢係江蘇省下一地級市，叫**無錫市**。無錫嚮長江三角洲腹地，南係太湖，西係錫山、惠山，古運河流過其中。2024年，無錫市總面積4787.61平方千米，當中市區面積1622.64平方千米，總人口約莫749.5萬人，當中市區人口520.95萬。

無錫係中國歷史名城，而經濟上，2024年中國百強城市排第十四，人均仅次于北京和上海，排第三。

## 註


## 睇埋
* 無錫排骨
周永康

**周永康**係華人姓名，可以指：
*周永康 (中國)，原名周元根，做過中國共產黨第十七屆中央政治局常委、中央政法委書記
*周永康 (美國)（Charles Djou），美籍華人，共和黨成員，美國國會眾議院前議員
*周永康 (香港)（Alex Chow Yong-kang），2014－2015年度香港專上學生聯會秘書長，做過香港大學學生會外務副會長及學苑副總編輯
周永康 (中國)

**周永康**（；）係中國共產黨前高層領導人，江蘇無錫盪口人，做過第十七屆中共中央政治局常委、中央政法委書記兼中央綜治委主任。周永康同已經坐緊監嘅薄熙來關係密切，薄熙來垮台之後周永康被指係薄熙來嘅後台同幕後黑手。

2013年10月，根據香港南華早報報導，講中共中央總書記習近平已經成立咗特別工作組，負責調查周永康。2014年12月5號，中共開除咗周永康嘅黨籍，移交司法機關處理。

2014年12月5號，中共中央政治局會議決定開除佢黨籍，對佢涉嫌犯罪問題同線索移送司法機關處理。同日，最高人民檢察院對佢立案偵查並逮捕。

2015年4月3號，最高人民檢察院偵查完周永康案，檢察機關指控佢涉嫌受賄、濫用職權、故意泄露國家秘密，並經指定管轄，移送天津市人民檢察院第一分院審查起訴。。2015年6月11號佢一審被判無期徒刑。

周永康係1949年中華人民共和國成立以嚟首個因腐敗問題而接受調查並被開除中共黨籍、接受司法審判嘅政治局常委，亦係目前為止被查處嘅最高級別官員。

## 做過
*中共中央政治局常委
*中央政法委員會書記
*中央社會治安綜合治理委員會主任
*中央維護穩定工作領導小組組長
*主管公檢司法建設工作

## 相關人士
*江澤民
*薄熙來
*徐才厚
*令計劃

## 參考

類:無錫人
血跡

**血跡**係人類或者生物留低嘅血液痕跡，係考古學同司法科學研究嘅課題。追蹤血路可以幫手發現案發現場、凶手、凶器同埋遇害者嚮邊，幫到破案手。

血跡乾濕程度表示案發時間。血跡有DNA可以了解涉案者身份。
混合話

**混合話**泛指由多種語言溝埋而形成嘅話，語言學家會按成熟程度細分為 ：
* 洋涇浜話：混合話嘅雛形，可以用來作基本溝通，但係就未有固定語法，辭彙亦較為貧乏，所以表達能力有限。
* 歸融話：發展成熟嘅洋涇浜話，複雜程度同其他語言無異。有固定語法，辭彙豐富，語義清晰，表達力強。

## 拎
* Language Varieties Web Site

類:語言學
宣化

**宣化**係唐字，可以指：

## 地名
### 縣
即係宣化縣：
*宣化縣 (河北)，中國河北張家口。
*宣化縣 (越南)，越南廣平。
*南寧市，中國廣西舊縣，大清南寧府宣化縣，民國南寧縣。
*宣化縣 (四川)，中國四川舊縣，家下喺宜賓入便。宋至明。
*宣化縣 (蒙古)，中國蒙古舊縣，遼至金。

### 區
*宣化區，中國河北張家口。
投票率

**投票率**（Voter turnout）指選民中有投票嘅人佔嘅比例，通常以百分率表示。

一般選舉以投票率高為成功，因為選出嚟嘅選舉人好代表民意。
天馬苑

**天馬苑**係居者有其屋屋苑，喺香港九龍黃大仙，近龍翔道同埋竹園道。屋苑總共有五幢樓，喺1986年起好。

## 屋苑

## 參考
頭盤

**頭盤**係主菜之前嘅開胃小食，響西餐幾常見，可以係凍肉、腸仔等凍嘢食，又可以係湯水或其他熱嘢食。
歐洲足球協會

**歐洲足球協會**（，**UEFA**）簡稱**歐洲足協**，係負責管理歐洲各項足球事務同成個歐洲嘅足球機構，成員除咗所有歐洲國，重包括俄羅斯、土耳其、以色列、格魯吉亞、亞美尼亞、阿塞拜疆、塞浦路斯同埋哈薩克。

歐洲足協係國際足協底下六個洲別足球協會其中一個。由於世界上好多頂尖球員都因為歐洲球會高人工而留響歐洲比賽（尤其係西班牙、英倫、意大利、德國、法國球會），令歐洲足協響世界上影響力、財富同權力都高踞六大足協之首。
西奧多羅斯福

**西奧多羅斯福**（，）係第26任美國總統。麥金利被人暗殺之後以42歲之齡繼任總統，係美國歷史上最後生嘅總統。

## 出面網頁
* 
* 

類:美國總統
類:諾貝爾和平獎得主
公共關係

**公共關係**（英文：public relations，縮寫做PR）簡稱**公關**，又叫做**企業傳訊**，主要組織機構信息傳播，關係協調同形象管理事，諮詢、策劃、實施同服務管理都有。有咗公關可以令企業對外有更好嘅形象，成功就可以「事半功倍」。

## 例子
嚮香港港鐵，梁陳智明做嘅嘢就係公關事務。重有個英皇娛樂嘅藝人經理霍汶希。五區公投嘅發言人余若薇。國務院前發言人袁木。
田螺車

**田螺車**又叫**水泥車**、**混凝土車**，係運水泥嘅車，外形似田螺，所以有呢個名。「田螺」其實係個圓筒型攪拌筒，等水泥唔停咁郁，唔畀佢凝結，咁就唔會乾硬。

## 攷
毛里塔尼亞

**毛里塔尼亞**（英文Mauritania；阿剌伯話：موريتانيا‎ ；Mūrītāniyā; Wolof話：Gànnaar; Soninke話：Murutaane; Pular話：Moritani；法文Mauritanie）係非洲一國，喺北非靠西。曾經係法國殖民地，興法文。佢同阿爾及利亞、塞內加爾、西撒哈拉接壤。

## 參考

## 出面網頁

* 
* 
* 
* 
* 
* 
*
濕婆

**濕婆**（英文Shiva，又寫Siva，讀/ˈʃiːvə/；梵文 शिव，Śiva，萬國音標：；意爲吉祥）係印度神祗，印度敎三主神之一。佢係創造及毀滅之神，亦係繁衍嘅象徵。有啲會認爲佢係至高無上，有啲認爲佢係神五相之一。
士各布朗

**士各布朗**（）係美國政治人，曾經係麻薩諸塞州參議員，係麻州自1979年之後第一個共和黨參議員。

## 出面網頁
波士頓

**波士頓**（頓讀陰上聲，；，)，係美國一城，亦係一埠。佢係麻省省城，係紐英倫最大嘅城。佢喺美國東岸，對住大西洋。2008年估計，人口52萬0535，係全部第廿一大城。波士頓同周圍城地，擴展成大都會，叫大波士頓，人口450萬，係全國第十大大都會。如果以返工交通網計，大波士頓橫跨麻省六縣，包括Essex、Middlesex、Norfolk、Suffolk、Plymouth以及Worcester。另外亦包括全個羅德島州同部份紐咸西州，咁就變成美國第五大區。

1630年，英國清敎徒來到Shawmut半島立。去到十八世紀，波士頓就變成美國革命嘅舞臺，有出名嘅波士頓大屠殺同波士頓茶會兩件大事。革命初期戰事，波士頓同周圍有Bunker山之戰同波士頓之圍。此後，波士頓不斷壯大，一路填地，一路吞併，遠超原有半島。美國獨立之後，波士頓變成大埠，亦係工業重地。佢咁嘅經歴，每年都引到1630萬遊客到城。美國史中，波士頓有唔少美國之首，好似首間公立學校，1635立嘅波士頓拉丁學校（Boston Latin School），同埋首套地下鐵。

波士頓城內城外，都有唔少學府大學，所以高等敎育集中地，亦係醫學中心。個城經濟靠研究、電子、機械、金融同埋高科技，尤其係生物技術。個城生活水平愈來愈高，美數之中，數一數二，令窮人就難以負擔。之不過，佢係仍然係世界上，高踞最住得人排名。

2013年4月15號波士頓馬拉松受到恐怖襲擊，造成至少3人死，176人受傷，其中一個死者係中國留學生。

波士頓喺2016年12月7號成功攞咗第三屆廣州國際城市創新獎。

## 註

## 出面網頁

* 波士頓市政府網頁
天宏苑

**天宏苑**係居者有其屋屋苑，喺香港九龍黃大仙區，近天馬苑。屋苑總共有三幢樓，喺1992年起好。

## 屋苑

## 參考
Ron Paul

**Ron Paul**（）係德州眾議員，以保守出名，參加過2008年美國總統選舉。個仔龐蘭度亦都跟住參政，家陣諗住選肯塔基州參議員。

## 出面網頁
江蘇

**江蘇**（；通用吳拼：kaon su；普通話拼音：Jiāngsū），簡稱，喺中國華東沿海，長江中下游。佢家下係中華人民共和國一省，叫，省會係南京市。江蘇係中國人口密度最高嘅省，而喺省級政區入面排全國第四，排喺上海、北京、天津之後。喺清朝之初江蘇屬，直到康熙六年（1667年），朝廷先至將江南省拆爲江蘇同安徽兩個省。

江蘇以北係山東，南面係浙江、上海，西面係安徽。江蘇嘅東面係黃海以及東海嘅一部分，海岸線長954km²，長江流過江蘇，兼且喺江蘇南部入海。喺中國改革開放後，江蘇成爲中國經濟嘅熱點地區，而家江蘇係中國人均GDP最高嘅省。不過，江蘇嘅地區差異好大，南部好發達、發展快，而北部重有大把地方係鄉下。

## 史
江蘇個「江」係指江寧府，而個「蘇」係指蘇州府。唐朝時設江南東道江寧府。

## 攷
中華民族

**中華民族**，係一個喺晚清由梁啟超發明嘅政治概念，佢嘅思想係跟住中國民族主義建立國族，統合中國境內所有民族並樂見佢一體化，梁啟超用「承認中國境內各歷史－文化群體之間原本存在的差異和多元現象」做前提構建定義。

## 參考
### 引用

## 出面網頁
*中華百科全書-中華民族 
*王柯：〈構築「中華民族國家」――西方國民國家理論在近代中國的實踐〉（2005）
*黃克武：〈民族主義的再發現：抗戰時期中國朝野對「中華民族」的討論〉。
*
*中華人民共和國國家民族事務委員會
蒙古高原

**蒙古高原**係中國內蒙古同蒙古國嘅一個高原，面積有320萬平方公里，平均海拔響1,000到1,500米之間。
中國人

**中國人**係指中國地區本地人或者海外有中國血統嘅人。以國籍概念界定，係指具有中國國籍嘅人。以文化與地理概念界定，係指長時間居住於中國地區並與中華文化有緊密聯繫嘅人；以國族概念來界定，係指屬於中華民族嘅人，稱作華人都得。

### 澳門
澳門雖然經歷過葡萄牙帝國嘅殖民地統治，但係澳門仍然以廣東籍人士佔大多數，葡萄牙同與土生葡人只佔少數。都會認同自己係澳門人，同時亦係中國人。

澳門學聯及青年研究協會喺2014年11月進行調查，發現澳門中學生對「中國人」嘅身份認同有明顯跌幅，由2007、2009年有超過九成學生十分同意或者同意「我係中國人」，跌至2011年嘅八成，2014年更加下滑至五成半。其中，兩成二學生「十分同意」自己係中國人，只係2009年同一項目人數嘅三分之一。 相對而言，澳門中學生對「澳門人」身份認同幾高，九成人認同自己係澳門人，雖然比過往下降，但依然保持喺高位。七成四學生覺得「澳門人」身份對自己有重要意義。當佢哋向外人介紹自己時，七成會稱呼自己做「澳門人」，之後係「中國的澳門人」，佔一成一；會用「中國人」介紹自己嘅不足一成。如果有得揀，五成中學生都希望做「澳門人」。
### 大陸

### 台灣

### 香港

### 其他

## 參考

## 睇埋
*中共人
佛朗哥

**佛朗哥**（**Francisco Paulino Hermenegildo Teódulo de Franco y Bahamonde**，）係西班牙軍人同法西斯主義者。佛朗哥喺西班牙內戰嬴咗，就一直做西班牙嘅國家元首，攝政王（Regent）。

## 功績
佛朗哥統治嘅西班牙，外交靈活，經濟強大。二戰嗰時，親德、意但冇介入戰爭，令西班牙得到和平。戰後有段時期，西班牙畀歐洲鄰國孤立，不過西班牙工業已經成功發展而且親美，西班牙隨即成為歐洲經濟大國。之後同其他國家友好返。

佛朗哥搞得國家好好，政權好穩，相對地人民就失去人權、民主同自由各種權利。佢嗰陣內政行使法西斯，加上嚴酷打擊異己，壓制加泰隆尼亞、巴斯克等地嘅地方發展同獨立，特別係針對馬列共產主義者，因而令佢被反對派批評，聲音大多出自支持共黨嘅左派同崇美嘅自由主義者。

### 施政

第二次世界大戰後西班牙經濟方面，最初幾年，西班牙人均GDP比一般西歐國家少達40%。法西斯政府開始振興搞經濟，1950年代佛朗哥批准官僚好多技術上想法，且得到國際貨幣基金組織資助，西班牙經濟大有可為，好快就成為第二位世界經濟增長最快國家，次於資本主義化嘅戰後日本。至1974年，西班牙人均GDP達到西歐強國80%水平。

政治同文化就受到法西斯主義影響。反共令佛朗哥得到美國支持，但佢威權統治下，命西班牙長槍黨針對共產黨、社會主義等人，進行搜捕、關押，甚至處死。西班牙文化同西班牙語受政府強制統一，禁止方言。由於藝術缺乏民主同自由發展，而死氣沉沉。

### 接班人搞民主

*1969年，佛朗哥指定原王室繼承人環親王個仔環卡洛斯一世做佢接班人。
*1973年，佛朗哥辭去首相職位。保留西班牙國家元首同軍隊統帥。
*1975年11月20號，佛朗哥逝世，環卡洛斯一世登上王位，實行君主立憲制同展開民主改革，結束自西班牙內戰之後嘅法西斯統治。

## 出面網頁
奧厘化雲島豪米士

**Oliver Wendell Holmes, Jr.**（）係美國法學家。打過南北戰爭。1902年西奧多羅斯福提名佢做美國最高法院大法官，直到1932年90歲先退休。佢最出名係1919年嘅一份言論案件整咗即刻又明顯嘅危險嘅原則出嚟，同1927年一份支持政府將弱智人絕育案寫咗句「三代都痴就夠」（Three generations of imbeciles are enough）俾人鬧係優生主義者。

類:美國法學家
金日成

**金日成**（；，），原名**金成柱**（）或**金聖柱**（；），係北韓政治人。

佢係朝鮮勞動黨嘅創始人之一，做過黨嘅委員長同總書記，亦做過北朝鮮嘅內閣首相同埋國家主席。

## 生平
佢喺平壤出世，後生嗰陣到中國東北。讀過吉林毓文中學，從事學生抗日運動。1930年改名金日成。1932年創建朝鮮人民革命軍，喺中國東北地區同朝鮮半島北部進行抗日武裝鬥爭。1936年建立祖國光復會，任會長。1945年朝鮮北部解放後回國，任北朝鮮共產黨（翌年同新民黨合併為勞動黨）中央組織委員會責任書記。1946年任北朝鮮臨時人民委員會委員長。

1948年朝鮮民主主義人民共和國成立，任內閣首相。翌年南、北朝鮮勞動黨合併，當選朝鮮勞動黨中央委員會委員長。1950至1953年兼任中央軍事委員會委員長、人民軍最高司令官。領導朝鮮人民打朝鮮戰爭。1953年獲「共和國元帥」稱號。1966年起，改任朝鮮勞動黨總書記。1972年，金日成當選第一任朝鮮民主主義人民共和國國家主席。1992年獲「共和國大元帥」稱號。1994年7月8號工作途中心臟病發病逝。有《金日成著作集》等存世。

1998年，北韓修改憲法，規定佢係「（朝鮮民主主義人民）共和國永遠嘅主席」。

## 屋企人

佢個仔金正日係朝鮮第2代領導人，孫金正恩係第三代。一家三代獨裁統治朝鮮超過七十年。

## 參考

## 睇埋
* 朴憲永
* 金元鳳
* 李承晚
* 朴正熙
* 張勉
*金亨稷
*金正日
*金正恩
王守仁

**王守仁**（），別號陽明，浙江餘姚人。大明思想家、哲學家、書法家同軍事家、教育家、文學家。以批判朱子學而出名，之後整咗陽明學出嚟。王陽明同孔子、孟子、朱熹並稱為孔、孟、朱、王。佢嘅學術思想響中國、日本、朝鮮半島以及東南亞國家乃至全球都有重要而深遠嘅影響。
福爾摩斯

**福爾摩斯**（**Sherlock Holmes**）係柯南道爾筆下小說嘅人物。因為福爾摩斯小說夠離奇同吊住人條癮，所以好受歡迎。

福爾摩斯話自己係一個「諮詢偵探」，亦即係話當其他私人或官方偵探遇到困難就成日揾佢求救。
洛克菲勒

**洛克菲勒**（）係美國實業家、慈善家。1870年成立標準石油，壟斷全國90%石油市場，1910年美國最高法院判標準石油違反反壟斷法而拆開卅幾間。
維多利亞女皇

**維多利亞女皇**（，）係在位時間第二長嘅英國君主，亦係世界史上在位時間第二長嘅女性君主，亦係英國漢諾威王朝末代君主。

佢18歲從伯父英王威廉四世繼位。統治嗰陣（1837－1901年）叫維多利亞時代，係英國最繁榮時期。當中由1876年開始，佢成為印度女皇，英國歷史上唯一有女皇（Empress）頭銜嘅女性君主。死後由大仔愛德華七世繼位。

## 睇埋
*維多利亞港
*皇家式嘅我哋
演藝界情繫玉樹關愛行動

**演藝界情繫玉樹關愛行動**（）係香港演藝人協會等機構，因應青海2010年玉樹地震而舉辦嘅一項賑災活動，2010年4月26號喺紅磡嘅香港體育館舉行。

## 資料來源

## 連出去
* 演藝界情繫玉樹關愛行動 - 大會網頁
陳維明

**陳維明**（）係美國藝術家。一九五六年出生於中國杭州市出世，一九八二年於北京中央工藝美術學院特種工藝系雕塑專業畢業，1988年移民紐西蘭。佢嘅寫實天安門屠殺浮雕畀支聯會喺香港時代廣場展覽時，畀食物環境衛生署以主辦者「未申領娛樂牌」為由收咗。

## 攷

*明報: 支聯會怒斥港府打壓六四 http://hk.news.yahoo.com/article/100529/4/iajj.html
*明報: 萬照片化浮雕 呈六四真相 http://news.sina.com.hk/cgi-bin/nw/show.cgi/32/1/1/1531719/1.html
*商業電台: 支聯會時代廣場展示民主女神像受阻 http://www.881903.com/Page/ZH-TW/newsdetail.aspx?ItemId=235182&csid=261_341
*大紀元: (有相) http://www.epochtimes.com/b5/9/9/14/n2656236.htm
*支聯會: (有相) http://www.alliance.org.hk/64/6421/2164actgod.html#god_ex
*FACEBOOK: 香港支聯會 http://www.facebook.com/hka198964
喬布斯

**喬布斯**（全名：**Steven Paul Jobs**，一般叫 Steve Jobs，）係美國企業人，發明家。有份創辦蘋果電腦（家下嘅蘋果集團）同 Pixar電腦公司，做過兩間公司嘅行政總裁。

## 屋企人
* 生父Abdulfattah John Jandali，敘利亞移民
* 生母Joanne Simpson
* 養父母Paul Jobs、Clara Jobs，加利福尼亞州嘅工人
* 親妹Mona Simpson，作家
* 私生女Lisa Brennan-Jobs，雜誌專欄作家
* 老婆Laurene Powell，史丹福大學嘅工商管理碩士（MBA）

## 履歷
1976年，21歲嘅喬布斯喺自己屋企嘅車房成立咗蘋果公司，同Steve Wozniak造咗世界上第一部大賣嘅個人電腦，叫佢做「Apple I」，賣666.66美金。

1983年，蘋果公司嘅業務越做越大，喬布斯搵咗百事可樂公司嘅John Sculley返嚟管理公司，做行政總裁。1985年，電腦業界普遍蕭條，Sculley認為喬布斯已經成為咗公司問題嘅來源，趕咗喬布斯出蘋果公司。離開蘋果之後，喬布斯創立咗NeXT電腦公司。

後來喬布斯又收購咗Lucasfilm旗下喺加利福尼亞州Emeryville嘅電腦動畫效果工作室，重成立咗獨立公司「彼思動畫製作室」。喺之後十年，彼思成為咗好多人識嘅3D電腦動畫公司，重喺1995年推出咗全球第一部全3D立體動畫電影《反斗奇兵》。彼思喺2006年俾迪士尼收購咗，喬布斯亦因為咁做咗最大股東。

1996年，陷入財政困難嘅蘋果電腦以4億美元收購咗NeXT電腦公司，喬布斯就返咗蘋果電腦。1997年，當Gil Amelio離開蘋果電腦之後，喬布斯就攞返蘋果電腦嘅大權。直到2011年8月24號佢辭職唔做行政總裁。董事會任命原營運總監（COO）添曲做公司嘅新任行政總裁，喬布斯轉做董事會主席（董事長）。

做蘋果嘅行政總裁嗰陣時，佢出席發佈會時總係着住黑色樽領衫同牛仔褲，成為咗佢衣着嘅標誌。

喬布斯喺2011年10月5號過身。

## 攷

## 出面網頁

* Apple - Press Info - Apple Leadership - Steve Jobs 
* President Obama on the Passing of Steve Jobs: "He changed the way each of us sees the world." 美國白宮Blog